Олмазор тумани Сақчимон кўчасида жойлашган Калонхона масжиди эътиборсиз қолган архитектура ёдгорликларидан бири бўлиб, бугун одам киришга қўрқадиган объектлардан бирига айланиб қолган. Қурилиш материаллари, чиқиндиларнинг бетартиб сочилиб ётганидан оёқ босишга жой йўқ ва бу иншоот XVIII-XIX асрларга тегишли бўлган масжидлигига ҳеч ишонгингиз келмайди.\n— Кўпчилик бу обиданинг номини Каллахона дейишади. Аслида эса номи Калонхонадир ва бу ном баланд, тепаликда қурилган масжид маъносини беради, — дейди “Эски шаҳар” маҳалласи раиси Муҳаббат Тошпўлатова. — Маҳаллий қарияларнинг билдиришча, обидада бир пайтлар Муҳаммад Аминхўжа Муқимий, Зокиржон Холмуҳаммад ўғли Фурқат каби маърифатпарвар шоирлар шу ерга йиғилиб, шеърият кечалари, мушоиралар ўтказган экан. Шундай табаррук жой кўриб турганигиздек, бугун абгор аҳволга келиб қолган.\nТошкент шаҳар ва вилоят маданий мерос объектларини муҳофаза қилиш ва улардан фойдаланиш давлат испекциясидан олинган маълумотларга караганда, Калонхона бир пайтлар фойдаланиш учун ҳунармандлар, дурадгор усталарга берилган. Улар таъмирлаш ишларини бошлаган ҳам, аммо бу ишда бош-қош бўлган шахснинг бевақт вафоти сабаб, барча бошланган юмушлар шундай ҳолича ташлаб кетилган.\nМаълумотларга қараганда, ушбу архитектура ёдгорлиги шаҳар ҳокимлигининг таъмирлаш ва реставрация қилиш дастурига киритилган. Яқин вақтлар ичида ушбу дастурнинг ижросини таъминлаш борасида ишлар бошланиши ва Калонхона масжиди ҳам пойтахтимиздаги диққатга сазовор масканлардан бирига айланишига умид қилиб қоламиз.


Ўзбек тилини билмаган амалдор ёхуд муаммонинг илдизи қаерда? - Уч илдиз\nby Тўлқин Эшбек · 14.01.2018\nЖурфак аҳли! Долзарб мавзуни самимий, беғараз, таҳлилий, маърифатпарварлик билан ёзишда андоза олсак арзийди, деган умид билан қуйидаги мақолани ҳавола этдик, дейди Дониш домла ўзи ҳам шундай қалам тебратишга интилиб.\n1989 йилнинг 21 октябрь. Яна оз муддатдан сўнг, «Давлат тили тўғрисида»ги қонуннинг қабул қилинганига нақ 30 йил тўлади. Қонун маданий мерос, ўзлигимизни англаш, миллий онг мустақиллигига эришиш йўлида ислоҳотларга хизмат қилиши лозим эди. Унинг қоидалари бош қомус — Ўзбекистон Республикаси Конституциясида белгилаб қўйилди. Аммо, шу ўтган давр ичида ушбу қонун давлат ва жамият бошқарувининг барча соҳаларида ўзбек тилида иш юритиш ҳамда ўзбек ҳужжатчилигини такомиллаштиришга катта имконият яратиб бердими?\nАфсуски, жавобнинг қониқарсиз эканлиги барчани ранжитади. Негаки, давлат раҳбари ҳам бу мавзуга мурожаат қиларкан, демак, масала биз ўйлагандан ҳам кўп оғриқли. Аввал, Шавкат Мирзиёев нутқида Ўзбекистоннинг хорижий давлатлардаги элчиларга қарата айтган сўзларига эътибор қиламиз:\n«Элчи ким? Бу сўз элнинг, халқнинг вакили, мамлакатларни бир-бирига боғлаб турадиган инсондир. Маълумки, бизнинг мамлакатимиз давлатчилиги бир неча минг йиллик бой тарих ва маданиятга эга. Дипломатик муносабатларимиз ҳам энг қадимги даврга бориб, тақалади. Дипломатия, дипломатлик оддий касб эмас, ваҳоланки, бу кишидан жуда кўп фазилатларни талаб қилувчи ноёб санъатдир.\nЭлчи ўзбек халқининг бой тарихи, қадрияти ва маданиятини, ватандошларининг дард-у, ташвишларини яқиндан билмаса, уларни юрагидан ўтказмаса, қандай қилиб Ўзбекистонни дунёга танитиши мумкин? Агар у А.Навоий, А.Орипов, Э.Воҳидовдан икки қатра шеър айтолмаса, она тилимизни мукаммал билмаса, қандай қилиб ҳақиқий элчи бўла олади? Элчи бўлдингми, миллатимизни тилини мукаммал билмасанг, бу лавозимда ишлашга ҳақинг йўқ».\nПрезидент шу ўринда Ўзбекистоннинг Жанубий Кореядаги элчиси Виталий Фенга алоҳида ташаккурини билдирди. Гап шундаки, Виталий Васильевич маҳорат билан белгиланган вазифаларни уддалашдан ташқари, давлат тилини ҳурмат қилган ҳолда, соф ўзбек тилида равон сўзлашади.\nҲақиқатан, мантиқсизлик: ўзбек тили, маданияти, тарихини билмаган элчи хорижда Ўзбекистон ҳақида қандай гапириб беради, ватандошларга хизмат қиладими?\nСаволлар энди довулдай ёғилиб келаверади: қачон ўзбек тилида гапиришни ўрганамиз? Қачон «Давлат тили тўғрисида»ги қонун амалда ишлайди? Нега давлат тили ривожи учун айтилган ҳар қандай минимал ҳимоя, хорижий тилдан бошқасида сўзлашишни билмаганларга қилинган максимал тажовуздек саналади?\nДавлат Статистика қўмитаси эълон қилган рақамларга кўра, умумий аҳолининг 83,2 фоизини ўзбек миллатига мансуб кишилар ташкил этади, шундан 4,8 фоизи тожиклар, 2,5 фоизи қозоқлар, 2,3 фоизи руслар, 2,2 қорақалпоқлар, 0,9 фоизи қирғиз ва бошқ. Бундай расмий маълумот шундан далолат берадики, Ўзбекистонда давлат тили — ўзбек тили эмас, рус тилида иш юритилиши ва шу муносабатнинг ўзи«зодагонлар тили» сифатида эътироф этилишига «кўп миллатли халқ»тушунчасининг ҳеч қандай алоқаси йўқ. Соддароқ қилиб айтганда, давлат тилининг рус тилидан қуйида бўлишига бошқа омиллар таъсир ўтказиб турибди.\nБиринчидан, таълимда ва ундан кейинга даврда билим олиш манбалари — ахборот ресурслари ўзбек тилига таржима қилинмаган, амалиётда жуда кам. Таълим тизимида катта нўноқликларга йўл қўйилганки, аввал бошдан давлат тилидаги ресурсларни бойитиш, болалар адабиётини кўпайтириш, ўқув-қўлланмаларни такомиллаштириш ўрнига илмга бўлган эҳтиёжни рус тилидаги китоблар билан тўлдириш кузатилган. Бу амалиёт ҳалигача давом этмоқда. Оқибатда, таълим тизимида ««русийзабон гуруҳларда ўқитиш яхши йўлга қўйилган» қабилидаги ишонч шаклланди. Қолаверса, тиббиёт ўқув юртлари ва дипломатия таълими йўналишида бу аксиома ўз исботини топди.\nИккинчидан, маъмурий буйруқбозлик ва сиёсий ироданинг сустлиги давлат тили мақомини аниқ белгилаб олишга халақит қилади. Ўзбекистонда шаклланган вазиятни эволюцион йўл билан ислоҳ этиш — янги русийзабон авлодни эскиси билан алмаштиришдек гап. Бунда Туркия мисолига назар ташлаш ўринли бўлади: Мустафо Камол Отатурк араб ёзувига асосланган турк тилидан воз кечиб лотин алифбосига ўтиш учун қатъий чораларни қўллашга мажбур бўлган. Мамлакатда барча ОАВ ва адабиётликлар янги алифбога асосланган турк тилида иш бошлайди. Худди ана шундай сиёсий ирода билан ўзбек тилини ростмона давлат тили эканин эътироф этиш лозим.\nЭнди куни кеча ташкил этилган Ўзбекистон Республикаси Президентининг Матбуот хизмати қошидаги пресс-холл ҳақида бир оғиз эслаб ўтсак, аниқроғи ўзбек тилида сўзлашмаган ўзбек амалдори. Бош вазир ўринбосари Суҳроб Холмуродов билимли, тажрибага эга раҳбар экани маълум. Унинг биринчи пресс-хол йиғилишида журналистларда тўпланиб қолган саволларга мужмал жавоб беришини танқид қилмоқчимасман. Боиси, амалдорнинг бундай ҳаракати демократик эталонни байроқ қилиб олган ҳар қандай ғарбий давлатда ҳам учрайди. Масала шундаки, у ўзбек тилида сўзлаша олади, аммо гапирмади. Сабаб? Хорижий ОАВ вакилларини ҳурмат қилмоқчи бўлиб, ўзи билмаган ҳолда маҳаллий журналистларга беҳурматлик қилдими? Йўқ, асло! Гап шундаки, у ҳам юқорида таъкидлаганимиздек, қачонлардир рус гуруҳида таълим олган амалдор. Фикрлаш, ҳаёлидаги кечинмаларни эркин етказиб бериш учун рус тили қулай. Тамом!\n«Кучли аргумент» сифатида кўрилган яна бир омилга назар ташлаймиз: лотин графикасини ўрганишга қийналадиган ва ўзбек тилини билмаган ишдаги мутахассисларни ким ўйлайди? 1991 йил 1 январь ҳолатига кўра, меҳнатга лаёқатли ёшдан кичик бўлганлар умумий аҳолининг 43,1 фозини ташкил этганди. 2017 йил 1 январдаги ҳолат бўйича бундай тоифадаги кишилар аҳолининг 30,1 фоизини ташкил қилмоқда. Демак, Ўзбекистонда аҳоли сони ортгани билан, туғилиш камайган.Бошқача қилиб айтганда, русийзабон, лотин алифбосига тушунмайдиган аҳоли рус тилини ўзлаштириб ишга жойлашиб борган янги туб кадрлардан анча оз. Шунинг учун,«кучли аргументни» бир четга суриб, масалага жиддий ёндашув талаб этилади.\nДавлат тили — ўзбек тилига амалда кескин ўтиш қандай ютуқларни тақдим этади?\nАввало, миллий кадрлар етиштиришда тўпланиб қолган муаммоларни очиқ кўрсатиб беради. Маъруза-семинар қоғозидан кўз узмай ўқиб турган ўқитувчини янгиликка интилишга, китобларни, халқаро тажрибани ўзлаштиришга мажбур этади. Шунингдек, бир миллат сифатида шаклланишимиз, мақсад ва ҳаракатларимизни бирлаштириш янада осонлашади.\nБундан ташқари, онг мустақиллиги ҳамда ўзлигимизга яна эга чиқамиз. Ўйлайманки, энг сўнгги мақсад барчасидан устун турибди.\nNext story Гап ўққа айланганда\nPrevious story Пилиги пасаймаган мулоҳазалар


WhatsApp Windows ва Mac учун илова чиқарди\nТехнология 14:48 / 11.05.2016 2639\nFacebook тармоғига қарашли WhatsApp мессенжери Windows ва Mac OS X учун фойдаланувчиларга компьютердан ёзишиш имконини берувчи илова ишлаб чиқди. Мессенжернинг Android, iOS, Blackberry ва Windows Phone учун версиялари тайёр.\nWhatsApp'дан компьютер орқали мулоқот қилишнинг олдин ҳам имкони бўлган - 2015 йилнинг бошида мессенжер ҳозирги кунгача машҳур барузерларнинг аксариятига мувофиқ веб-мижоз ишлаб чиқарди. Мессенжернинг браузер версияси ишлаши учун компьютер экранида ўрнатилган WhatsApp QR-код иловаси билан смартфон орқали суратга олиш керак бўлган.\nФойдаланувчининг ва бугун чиққан мессенжернинг десктоп версияси идентификацияси худди шундай амалга оширилади. Бу ёнингизда интернетга уланган ва WhatsApp ўрнатилган смартфон бўлмаса, компьютердаги илова орқали мулоқот қилишнинг иложи бўлмайди деганидир.\nWhatsApp'нинг десктоп версияси браузердагиси каби мобил версиядаги барча чатларни шунчаки қулайроқ интерфейсда акс эттиради.\nБу мессенжерни компьютерларда қўллашда рақиб Telegram ёки Viber'га қараганда камроқ мослашувчан қилади. Уларнинг фойдаланувчилари ПК-версиялари орқали мулоқотга кириши СМС-код орқали амалга оширилади ва кейин компьютердаги илова смартфондан мустақил равишда ишлайди. WhatsApp ПК-версиясининг яна бир камчилиги - Windows 7 ва ундан аввалги Microsoft операцион версияларини қўллаб-қувватламаслиги.\nДастур фақатгина Windows 8, 8.1 ва 10 орқали амалга оширилиши мумкин.\n23:52 / 28.02.2021 1870\n23:33 / 28.02.2021 4473


"Йигитлар зўр ўйнади, улар билан фахрланаман" - Тимур Кападзе - 20.06.2022, Sputnik Ўзбекистон\n"Йигитлар зўр ўйнади, улар билан фахрланаман" - Тимур Кападзе\nТемур Кападзе матбуот анжуманида ўз фикрлари билан ўртоқлашди. 20.06.2022, Sputnik Ўзбекистон\nТОШКЕНТ, 20 июн — Sputnik. Ўзбекистон U-23 терма жамоаси бош мураббийи Темур Кападзе Осиё Кубоги финали доирасида Саудия Арабистонига қарши кечган ўйиндан кейин матбуот анжуманида ўз фикрлари билан ўртоқлашди.“Бугун ғалаба қозониб, халқимизни хурсанд қилмоқчи эдик. Бироқ бу ишни уддалай олмадик. Бунинг учун узр сўрайман. Насиб этмаган экан. Барча мухлисларимизга раҳмат айтамиз. Кейинги турнирларда яхшироқ натижа қайд этишга ҳаракат қиламиз.Абдурауф Бўриев ўйин давомида яхши ҳаракат қилди. Бугун ўйин қийин бўлди. Афсуски, мағлубиятга учрадик. Болаларга раҳмат айтаман. Бу бизга катта мактаб бўлди, бу мағлубиятдан кейин яна-да кучлироқ бўламиз деб умид қиламан.Албатта, бу турнирда ҳамма жамоада чарчоқ бор, айниқса финалчиларда. Чунки узоқ йўл босиб ўтилади. Бугун болалар борини бериб ҳаракат қилишди.Бу жамоани ташкил қилганимизда асосий мақсад сифатида Олимпиада йўлланмасини қўлга киритиш белгиланган. Бу турнирда ёшроқ футболчилар билан иштирок этган бўлсак ҳам яхши натижа қайд эта олдик, деб ўйлайман. Бу турнирда футболчиларни ҳам руҳан, ҳам жисмонан кўриб олдик. Болалар зўр ўйнади, мен улар билан фахрланаман.Қайсидир ўйинда қайсидир футболчи яхшироқ ўйнади, қайсидирида эса бошқаси. Айтишим керак, ҳали яна-да ўсишимиз лозим.Футбол шундай нарса – узоқ дам ололмайсиз. Ўйин тугагандан кейин у тарихга киради. Сиз кейинги ўйинга тайёргарлик кўришингиз керак. Тўғри, футболчиларимда руҳий ва жисмоний томонлама бироз толиқиш бор. Лекин ҳаёт давом этади”.Осиё кубогида 1-ўринни Саудия Арабистони ёшлари қўлга киритишди. 2-ўрин Ўзбекистонга насиб этди. 3-ўринни Япония U-23 жамоаси эгаллади.\nu-23 осиё кубоги-2022, ўзбекистон, футбол\nТемур Кападзе матбуот анжуманида ўз фикрлари билан ўртоқлашди.\nТОШКЕНТ, 20 июн — Sputnik. Ўзбекистон U-23 терма жамоаси бош мураббийи Темур Кападзе Осиё Кубоги финали доирасида Саудия Арабистонига қарши кечган ўйиндан кейин матбуот анжуманида ўз фикрлари билан ўртоқлашди.\n“Бугун ғалаба қозониб, халқимизни хурсанд қилмоқчи эдик. Бироқ бу ишни уддалай олмадик. Бунинг учун узр сўрайман. Насиб этмаган экан. Барча мухлисларимизга раҳмат айтамиз. Кейинги турнирларда яхшироқ натижа қайд этишга ҳаракат қиламиз.Абдурауф Бўриев ўйин давомида яхши ҳаракат қилди. Бугун ўйин қийин бўлди. Афсуски, мағлубиятга учрадик. Болаларга раҳмат айтаман.\nБу бизга катта мактаб бўлди, бу мағлубиятдан кейин яна-да кучлироқ бўламиз деб умид қиламан.Албатта, бу турнирда ҳамма жамоада чарчоқ бор, айниқса финалчиларда. Чунки узоқ йўл босиб ўтилади. Бугун болалар борини бериб ҳаракат қилишди.\nБу жамоани ташкил қилганимизда асосий мақсад сифатида Олимпиада йўлланмасини қўлга киритиш белгиланган. Бу турнирда ёшроқ футболчилар билан иштирок этган бўлсак ҳам яхши натижа қайд эта олдик, деб ўйлайман. Бу турнирда футболчиларни ҳам руҳан, ҳам жисмонан кўриб олдик. Болалар зўр ўйнади, мен улар билан фахрланаман.Қайсидир ўйинда қайсидир футболчи яхшироқ ўйнади, қайсидирида эса бошқаси. Айтишим керак, ҳали яна-да ўсишимиз лозим.\nФутбол шундай нарса – узоқ дам ололмайсиз. Ўйин тугагандан кейин у тарихга киради. Сиз кейинги ўйинга тайёргарлик кўришингиз керак. Тўғри, футболчиларимда руҳий ва жисмоний томонлама бироз толиқиш бор. Лекин ҳаёт давом этади”.\nОсиё кубогида 1-ўринни Саудия Арабистони ёшлари қўлга киритишди. 2-ўрин Ўзбекистонга насиб этди. 3-ўринни Япония U-23 жамоаси эгаллади.


Фарғонада мудҳиш ЙТҲ: 3 нафар ёш қиз ҳалок бўлди\n3 декабрь куни Фарғона вилоятининг Қува тумани Гулистон МФЙ ҳудудидаги 279-километр 3-пикетдаги йўл кесишмасида мудҳиш йўл транспорт ҳодисаси содир бўлди. Бу ҳақда Фарғонадаги махсус мухбиримиз Одилхон Хўжаев хабар берди.\n"Қўқон-Марғилон-Андижон" йўналишидаги 6та вагон уланган электропоезд "Охунбобоев-Қува" темир йўл ҳудудида "Дамас" русумли автомашина билан тўқнашиб кетган.\nПоезд автомобилни уриб юбориши оқибатида "Дамас" автомашинасидаги Қува туманида яшовчи 8 фуқародан 3 нафари воқеа жойида ҳаётдан кўз юмган (рўйхат):\n1. Гулжаҳхон Акбаралиева (1999 йилда туғилган),\n2. Сабоҳат Ахмаджонова (2000 йилда туғилган),\n3. Маржона Каримова (2003 йилда туғилган).\n4. Зарифа Комилова (1995 йилда туғилган);\n5. Жамила Саминова (1995 йилда туғилган);\n6. Сарвиноз Каримова (2000 йилда туғилган);\n7. Дилдора Аҳмаджонова (1995 йилда туғилган);\n8. Мардонбек Деҳқонов (1986 йилда туғилган).\nҲайдовчи ва қолган фуқароларга биринчи тез тиббий ёрдам кўрсатилиб, туман марказий шифохонасига ётқизилган, ҳозирда уларнинг аҳволи қониқарли ҳолатда.\nҲалок бўлган фуқаролар оилаларига яқиндан ёрдам кўрсатиш юзасидан тегишли чора тадбирлар бошлаб юборилди.\nФарғона вилояти ички ишлар бошқармаси ИИБ тезкор тергов гуруҳи, Вилоят транспорт прокуратураси ходимлари воқеа жойига келиб, йўл транспорт ҳодисасига сабаб бўлган омилларни аниқлаш юзасидан тергов ҳаракатлари олиб боришмоқда.\nҲолат юзасидан дастлабки тергов ҳаракатлари олиб борилмоқда.


2015 йилнинг 10 ойи давомида Тошкентда ўт ўчирувчилар 20 кишининг ҳаётини сақлаб қолишди\n20:15 / 11.11.2015\nИштирокчиларнинг таъкидлашича, аҳолининг ёнғин хавфсизлиги қоидаларидан хабардорлигини ошириш ва ёнғин рўй берганда қандай ҳаракат қилишни ўргатиш мақсадида Тошкент шаҳар ички ишлар бош бошқармасининг Ёнғин хавфсизлиги бошқармаси ходимлари семинар ва ўқув машқлари ўтказмоқда. Махсус тарғибот автобуси фаолияти йўлга қўйилган.\nАнжуманда қайд этилишича, 2015 йилнинг январь-ноябрь ойларида Тошкент шаҳридаги ёнғинлар миқдори ўтган йилнинг шу даврига нисбатан ўқув муассасаларида рўй бериш ҳолатлари 27,3 фоизга камайган, маъмурий бинолар бўйича кўрсаткичлар эса 7,3 фоизга яхшиланган. Шунингдек, жорий йилда аҳоли турар жой биноларида ёнғинлар юз бериши ўтган йилдагига нисбатан 25 фоиз кам бўлган. Ўт ўчириш хизматларига мингдан ортиқ чақирувлар бўлган ва турли жойлардаги ёнғинлар вақтида жами 20 киши қутқариб қолиниб, 2 млрд сўмдан ортиқ ҳажмдаги моддий бойликлар сақлаб қолинган.\nБундан ташқари, ўтган даврда шаҳардаги тўққиз мингдан зиёд объектда ёнғинга қарши меъёрларга риоя этилиши текширилди. Уларнинг айримларида аниқланган камчиликларнинг аксарияти бартараф этилди ва 3 мингдан ортиқ юридик ва жисмоний шахсларга нисбатан маъмурий жазолар қўлланилди. Ишлаб чиқариш корхоналари ва хизмат кўрсатиш объектларида ёнғин хавфсизлиги чораларига риоя қилинмаётгани аниқланди ҳамда уларнинг фаолияти вақтинчаликка тўхтатилди.\nҚайд этиш керакки, қиш фаслида фуқароларнинг иситиш мосламаларига бўлган эҳтиёжи бирмунча кўпайиши ёнғин хавфи ортишига сабаб бўлади. Бундай ҳолатнинг олдини олиш учун Ўзбекистон Республикаси Вазирлар Маҳкамасининг 2011 йил 18 ноябрдаги қарорига мувофиқ, жорий йилнинг 20 ноябридан 20 декабрига қадар мамлакатимизда Ёнғин хавфсизлиги ойлиги ўтказилади.


2011-2013 йилларда Наманган шаҳар ҳокими лавозимида фаолият олиб борган Тўлқин Тўланович Дадабоев Сирдарё вилоятининг Гулистон шаҳрига ҳоким этиб тайинланди. У мазкур лавозимга бугун (2018 йил, 9 июнь) Ўзбекистон Республикаси Бош вазири Абдулла Арипов раислигида вилоят марказида бўлиб ўтган халқ депутатлари шаҳар Кенгашининг навбатдан ташқари сессиясида тасдиқланди.\nСессияда қайд этилишича, вилоят ҳокими қарорига асосан Гулистон шаҳри ҳокими Шерзод Шуҳратуллаевич Исматуллаев ўрнига Тўлқин Тўланович Дадабоев Гулистон шаҳар ҳокими вазифасини бажарувчиси этиб тайинланди.\nМаълумот ўрнида, Тўлқин Дадабоев 1965 йили Наманган вилоятининг Учқўрғон туманида туғилган. Бугунги кунга қадар “Тошшаҳартрансхизмат” акциядорлик жамиятининг капитал қурилиш хизмати бошлиғи бўлиб ишлаб келаётган Тўлқин Дадабоев меҳнат фаолияти давомида Наманган шаҳар ҳокими, Наманган вилояти ҳокимининг капитал қурилиш, коммуникациялар ва ободонлаштириш масалалари бўйича ўринбосари лавозимларида ҳам иш олиб борган.\n“Namnews.uz” ахборот-таҳлилий портали жамоаси Тўлқин Тўланович Дадабоевга янги лавозимдаги масъулиятли ишларида куч-ғайрат, улкан зафарлар тилайди.\nҳоким шаҳрини Ўз Тўлқин Наманган Дадабоев Гулистонга вақтида бўлди бошқарган


Қирғизистонда сайлов 2009 йил ўтказилади\n16 апрел 2021, Тошкент вақти: 07:53\nҚирғизистон Конституциявий суди мамлакатда президентлик сайловлари 2009 йил кузигача ўтиши шартлиги ҳақда қарор чиқарди.\nПрезидентлик сайловига оид қарорни Қирғизистон Конституциявий суди раисаси Светлана Сидиқова эълон қилди:\n- 2009 йилнинг 25 октябригача президентлик сайлови ўтказилган бўлиши шарт. Сайлов кунини белгилаш эса парламент ваколатига киради. Бу қарор 2003 йилдаги Конституция асосида қабул қилинди. Чунки президент айни мана шу Конституция талаблари асосида ва аввалги президентнинг президентлик ваколати якунланмай туриб сайланган, деди Светлана Сидиқова.\nБу қарор Қирғизистон сиёсий доираларда президентлик сайлови 2009 йилда ўтиши керакми ёки 2010 йилдами, деган баҳсга нуқта қўйди.\nКонституциявий судга сайлов вақтини аниқлаб бериш илтимоси билан Қирғизистон парламенти депутати, мухолифатдаги Социал-демократлар партияси аъзоси Асилбек Жээнбеков мурожаат қилган эди.


Виктор Расков "Андижон" билан хайрлашди / CHAMPIONAT.asia\n09:31“Интер” ва “Рома” Старрижни 2 млн еврога ижарага олмоқчи 1 09:12"Пахтакор" - "Вардар" 2:0. ВИДЕО 10 09:01“Реал” ёзда Роналдуни сотишга тайёр, оладиганлар борми? 31 09:00Ҳафтанинг спортга оид энг ажойиб суратлари 5 08:44Мхитарян “Арсенал” билан шартнома бандларини келишиб олди 6 08:21Даврон Ҳошимов: «Бир кун яна «Пахтакор»га қайтаман» 15 08:00Жеко ва Эмерсон 55 млн евро эвазига “Челси”га ўтишга яқин 7 07:38“Реал” Кейн учун 226 млн евро беришга тайёр 21 07:21Санчес “МЮ”да тиббий кўрикдан ўтди, трансфер бугун эълон қилинади 15 03:00Olamsport: Теннисчимиз Australian Open'да иккинчи даврага чиқди, "Дэвис Кубоги". Ўзбекистон терма жамоаси кимга қарши бошлайди? 1 02:42Гвардиола жамоаси чемпион бўлиши учун нечта учрашувда ғолиб чиқиши кераклигини айтди 10 02:19Германия чемпионати. Аутсайдер “Кёльн” кетма-кет учинчи ғалабасини нишонлади 2 01:04Антонио Конте: “Биз бугун аъло даражада жамоавий ўйин кўрсатдик” 9 00:40Жозе Моуриньо: “Ўйлашимча, Алексис “МЮ”га ўтади, аммо...” 15 00:26АПЛ. “Манчестер Сити” рақиб дарвозасига учта гол урди ва ўзи ҳисобини уч очкога тўлдирди 6\nВиктор Расков "Андижон" билан хайрлашди\n24 апр 11:15\n"Андижон" клубининг украиналик ҳужумчиси Виктор Расков куни кеча "бургутлар" билан шартномасини бекор қилиб ўз юртига жўнаб кетди.\nФутболчи "Футбол Экспресс" газетасига бу борада ўз фикрларини билдирди.\n- Жамоадан кетишимнинг сабабини мураббий яхшироқ билади деб ўйлайман. Мен нима дея олардим? Футболчининг тақдири шунақа, ҳаётда эса ҳамма нарса бўлиши мумкин. Албатта, бундай жамоани тарк этаётганимдан афсусдаман. Тўғриси, "Андижон" билан бундай тарзда хайрлашаман деб ўйламагандим.\n- Ўзбекистон менга жуда ёқди. Одамлари меҳмондўст ва яхши. Шу боис бундай мамлакатга қайтишни ким ҳам хоҳламайди дейсиз! Агарда жамоаларингиздан таклифлар бўлса, иккиланмасдан яна юртингизга келардим, - дейди Расков.


Сув полоси. Эркаклар жамоалари ўртасидаги баҳслар ҳал қилувчи паллада / Olamsport.com\n08:25Африка кубоги. Нигерия Тунисга ютқазиб, мусобақани тарк этди\t0 08:04UFC 270 турниридан ким қанча ишлаб олди? (тўлиқ гонорарлар рўйхати)\t0 07:43Australian Open. Дунёнинг биринчи ракеткаси 1/4 финалда\t0 07:22Бугун Осиё чемпионатида 6 нафар боксчимиз рингга кўтарилади + Жуфтликлар\t0 07:01"Барселона" 87-дақиқада урилган гол эвазига "Алавес"ни мағлуб этди\t0 21:02Ҳакамлар Моренонинг ғалабасини исташмадими? Улар статистик маълумотларга эътибор бермай, камарни Фигередога беришди. Қандай қилиб?\t2 20:41ЎзДЖТСУ доценти IKAнинг халқаро лицензиясини қўлга киритди\t0 20:20Нега "Реал" "чемпионлик йўлакчаси"ни рад этди?\t0 19:59Жейк Пол Хабибнинг таклифига жавобни узоқ куттирмади\t1 19:38Australian Open. Дунёнинг саккизинчи ракеткасида мағлубият\t0 19:17Бокс. Осиё чемпионатининг иккинчи кунида биттадан ғалаба ва мағлубият + ФОТО\t0 19:00Карим Бензема: "Мессини танқид қилаётганлар футболни тушунмайди"\t0 18:39“F-4 UAE Championship”да ўзбекистонлик пилот ўз натижасини яхшиламоқда + ФОТО\t0 18:18Нганну ва Ган бугунги жангдан қанча ишлаб олишди?\t1 17:57Australian Open. Чемпионликка даъвогарлардан бири сафдан чиқди\t0\nСув полоси. Эркаклар жамоалари ўртасидаги баҳслар ҳал қилувчи паллада\nНаманган шаҳрида сув полоси бўйича эркаклар жамоалари ўртасида ўтказилаётган мусобақа ҳам ҳал қилувчи паллага кирди.\nСўнгги турда Тошкент шаҳри жамоасидан 22:9 ҳисобида устун келган Наманган вилояти жамоаси олтин медаль учун кураш олиб борадиган бўлди. Ҳал қилувчи учрашувда уларга Наманган шаҳридаги Ихтисослаштирилган болалар ва ўсмирлар спорт мактаби жамоаси рақиб бўлади. Улар Республика олий спорт маҳорати мактаби жамоасини 17:6 ҳисобида мағлуб этишди.\nМазкур ўйинларда мағлубиятга учраган Тошкент шаҳри ва Республика олий спорт маҳорати мактаби жамоалари бронза медали учун ўзаро куч синашадилар. Айни дақиқаларда шунингдек, Наманган шаҳри ва Ўзбекистон сузиш федерацияси жамоалари 5-6 ўринлар учун баҳс юритишаётган бўлса, 7-8 ўринлар учун Фарғона шаҳри ҳамда Наманганнинг “Ёшлик” жамоалари куч синашади.\nНаманганда вилоят кубоги юқори савияда ташкил этилди ФОТОГАЛЕРЕЯ 0\nЎзбекистон ва Россия ҳамкорлиги юзасидан Меморандум имзоланди 0


Қурбон ҳайити мусулмонлар учун энг улуғ икки байрамдан бири ҳисобланади. Бу кунда мусулмонлар ўзаро меҳр-оқибат ила бир-бирларига эҳсонлар қилишади ва яхшиликлар улашади.\nВақф хайрия жамоат фонди ташкил этилгандан буён ҳар йили Қурбон ҳайити кунларида ижтимоий кўмакка муҳтож, етим, боқувчисини йўқотган, ночор ва ҳақдор ҳамюртларимизга Қурбонлик гўштларини шаффофлик асосида етказиб бермоқда.\nЖорий йилда ҳам Вақф фонди мамлакатимиз бўйлаб, Қорақалпоғистон республикаси, вилоятлар ва пойтахтимиздаги ҳақдорлар учун жами, 10 000 кг гўшт, 5000 та хонадонга тарқатилиши режалаштирилган бўлиб ниятимиз янада кўпроқ оилага тарқатиш.\nМазкур хайрли ишда биз билан ҳамкорлик қилиб, Аллоҳ таолонинг розилигини олишни истаган саховатпеша ҳамюртларимизни ҳамкорликка чорлаб қоламиз.\nЗеро, Михнаф ибн Қайс розияллоҳу анҳудан ривоят қилинган ҳадиси шарифда шундай марҳамат қилинади «Набий соллаллоҳу алайҳи васаллам билан Арафотда турган эдик. Мен У зотнинг: «Эй, одамлар, ҳар бир уй аҳлига ҳар йили бир қурбонлик ва атийра лозимдир. атийра нималигини биласизларми? У сизлар, ражабия, деб атайдиган нарсадир»-деганларини эшитдим». Сунан эгалари ривоят қилган.\nАллоҳ таоло қилган қурбонликларингизни ўз даргоҳида ҳусни қабул айласин!\nВақф ХЖФ Матбуот хизмати\n16 Июль, 2021 йил | 420


«1941 йил бўлса керак, — деб хотирлайдилар 81 ёшни қарши олаётган онам. — Наманган тумани Бешкапа қишлоғимизда урушга олиб кетишлар бошланди. Катта отамнинг 5 ўғлини ҳам бирин-кетин урушга олиб кетишди. Қозоқвой отам ака-укаларнинг энг кичиги бўлган. Ўшанда мен 3,5 ёшда, Абдумажид укам 20 кунлик чақалоқ экан. Отам ҳали чилласи чиқмаган гўдагини бағрига босиб хайрлашади, икки норасидани ўзи ҳам эндигина 19 ёшлар атрофида бўлган аёли Лола энамга ташлаб, туғилган юртимдан насибаси узилмасин деб, тандирда ёпилган нондан катта тишлаб, қолганини келганда ейиш умиди билан урушга жўнаб кетган эканлар».\n...Эрининг ортидан йиғлаб қолсада соғинч изтиробини билдирмай орият пардаси ортига беркитган энам, бор аламини меҳнатдан олади. Икки полапонини ўлимдан сақлаб қолиш илинжида тинмай ишлайди. Чунки уруш ортида қолган оилани боқиш заҳмати у каби ёшу қари хотин-халажнинг елкасида эди. Энамиз ўша пайтларда эртадан кечгача 2 таноб ер чопиб, эвазига 1 та нон олиб келар эканлар. Гоҳ-гоҳида, у ҳам топилганида 1-2 ҳовуч қора ундан пишириладиган умоч оши. Ёки бирон хил сабзавот қайнатмаси. Туршак, жийда. Бутун оиланинг ейдиган овқати шу.\nШундай қийинчиликлар, очарчилик уруш тугаганидан кейин ҳам давом этди. Соғинч билан эрини кутаётган энам умидли кўзларини эшикка қадайди. Ҳар замонда қишлоқ оралаб қоладиган почтачидан нажот кутади. Қозоқвой отадан хат-хабар келган ёки йўқлигини ўшанда ҳали жуда кичкина бўлган онам эслолмайдиям. Уруш тугаганида Кенжа бобонинг 5 ўғлидан биргинаси қайтиб келди. Уч ўғилдан қорахат келди, уларга аза очдилар. Қозоқбой отадан эса на қорахат келди ва на ўзи. Бедарак кетди. У ёқда нималар бўлди экан? Ота тақдири не кечди экан... Буни саводсиз энам ва қайнота-қайнонасида билишолмайди.\nОғир меҳнат азоби, айрилиқ изтиробини ёлғиз ёстиғи билан бўлишган энам тиқ этса эшикка қараб умрини ўтказади. Қозоқбой ота урушга кетганида энди 20 кунлик бўлган Абдумажид тоғам 10 ёшга кирганида хасталикка чалиниб вафот этади. Ҳали 30 га ҳам кирмай ўтин бўлаёзган энам суянган тоғи, ўғилчасидан ҳам айрилган эди... Кейин энамни акаси ўзлари ёққа Норин туманига олиб кетадилар. То 72 ёшга кириб бу дунёдан кўз юмгунича урушга кетиб бедарак бўлган турмуш ўртоғини кутиб яшаган муштипар оналарнинг бири эди — менинг энам.\nМен бувимнинг ҳаётлик пайтларидаги сўнгги йилларини эслайман. 13-14 ёшларимда синглим билан уйимиздан уч чақирим узоқдаги Ҳожинтол қишлоғига бувимдан хабар олгани борардик. Онам ўзлари ёпган 4 та нонни орасига кувида пишилган сариёғдан тугиб берардилар. Синглим иккимиз пиёда далайўл бўйлаб жўнардик. Кексайиб қолган бувимга бироз қарашиш баҳонасида 3-4 кун ёнларида қолардик. Бир уй бир даҳлиздан иборат саришта ва бироз нафталин ҳиди келиб турадиган уйлари бирам покиза, бирам файзли эдики... Кўрпачалари камида 40 та келарди. Мен ҳар сафар борганимда шунча кўрпачани бувим қачон ишлатар экан деб ўйлардим. Уй тўридаги жавонда ҳеч бўлмаса 1-2 дона мева бўларди. Доим борсак шу меваларни бизга илиниб, сийлардилар.\nБирон жойга чиқсалар бошларига катта оқ чинни дока рўмолларини ташлаб юрадиган энам кўча-кўйда номаҳрамларни кўрсалар бир қўллари билан рўмолини кўтариб юзларини тўсиб ўтардилар.\nБунинг номи иффат, ҳаё ва қадрият. Қотмадан келган, баланд қаддилари бироз букилган, чўзинчоқ юзли буғдойранг энамнинг чуқур кўзлари доим маъюс боқарди, назаримда. Умуман олганда мақола бошида келтирганим Мотамсаро она ҳайкали сиймоси худди менинг ўша юраги ўртаниб кетган, устозлар иборасича айтганда «кўзларида мунг қотиб қолган» энамга қараб ишлангандай. Худдики, Қозоқвой отани кутиб тунларни тонгга улаётган муштипар энамдай бу ёдгорлик. Сал берида эса номлари темир дафтарга ёзилганлар. Наманган вилояти Наманган туманидан урушга кетганлар рўйхатида бобомнинг исми ҳам бор.\nКенжаев Қ. Урушга кетган вақти — 1942 йил. Қайтган вақти — ХХХХ.\nБуни фарзандларимга кўрсатаман. Бобом ҳақида сўзлаб бераман. Уруш бўлмасайди, улар ўлмасайди. Қаерларда қолиб кетдингиз бобожоним... Тақдирингизга шундай кунлар битилганмиди сизнинг...\nРуҳингиз тинч бўлсин, илоҳим!


Туркманистон президенти неваралари билан бирга янги қўшиқ ёзди\nТуркманистон президенти Қурбонқули Бердимуҳаммедов икки невараси билан биргаликда ўзининг “Kalbymda sen” (Қалбимда сен) қўшиғи матнини ёзди. Туркман нашрлари хабарига кўра, бу қўшиқни ёзиш хаёли президентга ёшлик чоғларидаёқ келган. Бундан ташқари Бердимуҳаммедов ҳали сўзлари ёзилмаган мусиқий асарини якунлаётгани айтилмоқда.\nТуркманистон президенти ўзининг мусиқий иқтидорини илк бор намойиш қилаётгани йўқ. 2011 йили у “Сенгадир оқ гулларим” қўшиғини ижро қилиб чиққан. Бердимуҳаммедов бир неча йил муқаддам ди-жейлик ролида ҳам чиққанди.\nТуркманистон раҳбари мунтазам равишда ўз қаламига мансуб шеърларни эълон қилиб келади. Масалан, унинг “Олға, олға, фақат олға, менинг суюкли юртим - Туркманистоним” шеъри куйга солиниб, 2015 йил охирида тўрт минг киши жўровозлигида ижро қилинганди. Бугунги кунда “Олға, олға, фақат олға, менинг суюкли юртим - Туркманистоним” чақириғи Туркманистонда асосий шиор бўлиб ҳисобланади.\nБердимуҳаммедов 2007 йили президентликка сайланганидан бери 30 дан зиёд китоб ёзгани айтилади.


Бекобод туманидаги «Далварзин» жоме масжиди катта йўл ёқасига кўчирилмоқда - Hidoyat.uz\nАсосий саҳифа Янгиликлар Ўзбекистон янгиликлари Бекобод туманидаги «Далварзин» жоме масжиди катта йўл ёқасига кўчирилмоқда\nЧоп этилди Sentabr 5, 2019 Бекобод туманидаги «Далварзин» жоме масжиди катта йўл ёқасига кўчирилмоқдаda fikr bildirishni o'chirish\nТошкент вилоятида йўловчилар ва зиёратчиларга ҳар тарафлама қулайлик яратиш, намозхонлар учун юқори даражада шарт-шароитларни таъминлаш мақсадида 28 та масжид янгидан замонавий лойиҳалар асосида қурилмоқда. Бекобод тумани Зафар шаҳарчаси бўйида жойлашган «Далварзин» жоме масжиди шу пайтгача кўримсиз бир жойда – йўл бўйидан ичкарироқдаги бурчакда жойлашган эди. «Бекобод тумани ҳокимининг қарори билан масжидимиз учун қўшимча 35 сотих ер майдони ажратилиб, катта йўл бўйида янгидан қурилмоқда. Натижада 50 сотих майдонда маҳаллий аҳоли ва йўловчилар учун барча қулайликларга эга бўлган кўркам ибодат ва маърифат уйи қад кўтаради иншааллоҳ,» дейди масжид имом-хатиби Анваржон Риҳсибоев. Ҳозирда қурилиш ишлари қизғин бошлаб юборилган. Куни кеча 3 сентябрь куни Тошкент вилояти бош имом-хатиби Хайруллоҳ домла Турматов бошчилигида имомлар, кекса нуронийлар, масжид фаоллари, маҳаллий аҳоли эзгу ният, дуои хайрлар билан масжиднинг биринчи ғиштини қўйишди.\nЛойиҳага кўра сиғими 700-750 кишига мўлжалланган асосоий хонақоҳ, 27 метрлик минора, кутубхона, таҳоратхона, хизмат хоналари, аёллар учун таҳоратхона ва намозхона ҳамда кенг автотураргоҳ масжиднинг умумий тузилишини ташкил этади.\nМасжидларни таъмирлаб, барпо этишдек савоби улуғ, садақаи жория бўлгувчи хайрли ишларда ташаббус кўрсатаётган, ҳиссалари қўшилаётган барча ҳашарчилар, кўнгилли хизматчилар, мутасаддилар ҳақларига холис дуолар қилинди. Масжид тез орада қад кўтариб, келажак авлод учун кўп йиллар ҳидоят маёғи бўлиб хизмат қилишини ният қилинди.\nУкраиналик муслималар энди паспорт учун рўмолда суратга тушишлари мумкин\n“Ҳаж — 2019” мавсуми ижобий натижалар билан якунланди


Илм ва фан тараққиётига ҳисса қӯшилди\nДата публикации\tПросмотров: 1691\nЯқинда Тожикистон ҳуқуқ, бизнес ва сиёсат давлат университети мажлислар залида оммавий ахборот воситалари вакиллари иштирокида матбуот конференция бӯлиб ӯтди.\nКонференцияни Тожикистон ҳуқуқ, бизнес ва сиёсат давлат университети ректори, иқтисод фанлари доктори, профессор Шарифзода Мӯмин Машокир очиб берди. У қатнашчиларни қадимий ва мавсумий байрам-Сада байрами муносабати билан табриклади.\nМ.Шарифзода Тожикистон ҳуқуқ, бизнес ва сиёсат давлат университети жамоасининг ярим йиллик иш фаолияти натижалари ҳақида маъруза қилди.\n-Университетимиз ӯқитувчи ва ходимлари Тинчлик ва Миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмоннинг маориф, илм-фан, ёш авлодни тарбиялаш соҳасидаги олиб борилаётган оқилона сиёсати натижасида таълим-тарбия жараёнини йӯлга қӯйганлар. Давлатимиз Сарварининг маориф соҳасидаги кӯрсатма ва топшириқлари, маориф ва фан Вазирлиги ҳамда Тожикистон Жумҳурияти қошидаги сайёҳлик, спорт ва ёшлар билан ишлаш Қӯмитаси, Суғд вилояти ва Хужанд шаҳри давлат ҳокимияти ижроия органи қӯллаб-қувватлашлари натижасида жамоамиз аҳли 2017 йилнинг ярим йили давомида улкан муваффақиятларга эришди. Қарийб, 25 йилдирки, университетимизда инновация, телекоммуникация, ҳуқуқшунослик ва бошқа факултетларда талабалар таҳсил олиб, малакали мутахассисларни етиштириб чиқармоқда,-деди М.Шарифзода.\nУнинг маълумот беришча, олийгоҳда моддий техника базаси ва билим олиш жараёнлари яхшиланиб, бугунги кунда университетга 643та компютер, 46та ноутбук, 183та принтер, 146та УПС, 106та проектор, 5 электрон тахта, 19та телевизор, 36та проектор учун экран, 114та камера сотиб олинди ва барча ӯқув биноларида 57 видеокамера ӯрнатилди. Университетда мавжуд кафедраларда 332 нафар олий маълумотли ӯқитувчилар талабаларга таълим беради. Шундан 17 нафари фан доктори ва 123 нафари фан номзодларидир. Фан номзоди унвонига эга бӯлганлар эса, 44, 27 фоизни ва талабалар сони 6753 нафарни ташкил этади. Талабалардан 4364таси кундузги бӯлимда, 2389 нафари эса, сиртқи бӯлимларда ва 398 нафари магистратурада таълим олишади.\n2016-2017 ӯқув йилида университетни 1274 талаба битирган бӯлса, шулардан 41таси аъло баҳолар билан тугатиб, имтиёзли диплом олишга муваффақ бӯлишди. Ӯтган йили 1320 талаба университетга миллий тест асосида қабул қилиниб, қабул режаси 98 фоизни ташкил этди. 2017 йил 1-40.01.02 мутахассислиги бӯйича охирги имтиҳонларни марказий тест асосида топширдилар. Талабалардан олинган ёзма ишлар бӯйича билим ӯзлаштириш даражаси 90 фоизни ташкил этиб, имтиҳонлар асосан «4» ва «5» баҳоларга топширилди ва бу 45,8 фоизга баравардир.\nУниверситетдаги «Маърифат» таълим маркази қошида кадрларни қайта ӯрганиш ва малакасини ошириш учун иқтисодий йӯналишлар бӯйича 41 нафар ва қисқа муддатли тил ӯрганиш курсларида 43 нафар тингловчилар таҳсил олиб, шаҳодатнома олишга сазовор бӯлишди. 2017 йилнинг ноябр ойида 614 сиртқи бӯлим талабалари диплом олишдан илгари тажрибаларни солиқ ва молия, ҳуқуқни ҳимоя қилиш органларида, нодавлат ҳамда давлат ташкилот ва муассасаларида, ӯтказдилар.\n2017 йил сентябр ойида Россия Федерациясининг Москва шаҳрида бӯлиб ӯтган кӯргазмада университет доценти Ҳакимжон Fаюровнинг «Информатика (базавий курс)» китоби дарслик китоблар сафидан ӯрин олиб, муаллиф диплом ва олтин медал билан тақдирланди. Шунингдек, С.Ҳасанов ва М.Ҳасановнинг «Давлат ва ҳуқуқ назарияси» китоби чоп этилди. Доцент Шуҳрат Саидов томонидан «Рисолаҳои хатм» методик-ӯқув қӯлланмаси тайёрланиб, университет илмий-методик Кенгаши тавсияси билан нашр этилди ва бу иқтидорли олим «Энг яхши ёш мутахассис» танловида биринчи ӯринни эгаллади.\n2018-2019 ӯқув йилида 22та ихтисосга қӯшимча равишда яна 6та замонавий ихтисосларни жорий этиш режага киритилди. Айни пайтда, университет лицейида 256 талаба таҳсил олиб, жумладан, 2017 йилда 24 нафар битирувчидан 23 нафари мамлакатимиздаги ва Россия Федерациясидаги олий ӯқув муассасаларига ӯқишга қабул қилинди.\nҲисобот даврида 9 олим ва устоз, 1 тадқиқотчи, илмий-ижодий таътилга чиқди. Таътиллар натижасида, 5 тадқиқотчи ва аспирант илмий рисолаларини ёқлашга эришди. Жумҳурият бӯйича бӯлиб ӯтган олимпиадаларда «Тожикистон Жумҳурияти илм-фан Академияси кубоги» совринига 3 нафар, Тожикистон илм ва маориф Вазирлиги қошидаги олимпиадада 1 киши, «Энг яхши дастур тузувчи» танловида бир ва яна бир қанча танловларда қатнашиб муносиб ӯринларга эга бӯлдилар. Университетда 2017 йилнинг иккинчи яримида тарихий-маданий саналарга бағишлаб, илм ва маориф соҳаси ходимлари иштирокида 3та жумҳуриявий, университет миқёсида 4 конференция ва 10та илмий, факултет ва кафедраларда 30та йиғилишлар бӯлиб ӯтди. Бугунги кунда университет 54 илмий ва таълимий ӯлкалар билан шартнома тузган. Шанхай Ҳамкорлик Ташкилоти ва Алтай давлат университети ва Урал федерал университети ТҲБСДУ битирувчиларига 2017-2018 йилларда магистратурада таҳсил олиш учун 7та квота ажратган.\nУниверситет ҳовлисини ободонлаштириш учун 1000 дона лола, 100 дона салвия, 1100 дона катариус, 4090 донадан ортиқ петуния гули кӯчатлари, 100дан ортиқ соя берувчи дарахт ӯтқазилиб, парвариш қилинмоқда. Янги 2018 йил арафасида Хужанд шаҳридаги ногирон, кӯзи ожиз болаларга моддий ва озиқ-овқат маҳсулотлари ёрдам тариқасида берилди. Ӯқитувчилар куни байрами арафасида университетнинг 55 ӯқитувчиси Ифтихорнома ва Раҳматномалар билан тақдирланди, 8 етим талаба юз фоиз таълим маблағи тӯловидан озод қилинди ва ёрдам пули, ӯқув қуроллари билан таъминланди.\nТҲБСДУ ректори М.Шарифзода ОАВ вакилларининг университет жамоасининг иш фаолияти, шу билан бирга талабалар билим даражасини юқори кӯтариш, ёшларнинг террористик ва экстремистик ҳаракатларга қӯшилиши олдини олиш, ватанпарварлик, ӯзликни англаш, талабаларнинг университетга шахсий автомашиналарда келишларига йӯл қӯймасликка доир саволларга жавоб берди.


«Ҳазратимизга тегишли» киши билан турмуш қуришнинг иложи борми? | Тадқиқ сони\nТИЛИДА ЎҚИШ аймара албан амхар арабча арман ачоли бенгала бикол бислама болгар валяйта венгер вьетнам ган грек грузин гуарани гужарати дат деху занде иврит игбо илоки инглиз индонез исланд исоко испан итальян йоруба каннада каонде каталан кечуа (Боливия) кечуа (Имбабура) кикамба кикуйю килуба киньяруанда кирибати кирунди кисонге конго корейс креол (Гаити) креол (Маврикий) крио латиш литва лози лувале луганда лунда луо майя македон малагаси малайя малаялам мамбуе-лунгу маратҳ михе монгол ндебеле (Зимбабве) немис непал нидерланд норвег ньянека ньянжа озарбайжон озарбайжон (кирилл ёзувида) оромо осетин отетела пангасинан панжоб папьяменто (Аруба) папьяменто (Кюрасао) поляк португал румин руньянкоре рус самар-лейте самоа санго сапотек (истмус) себуан сейшель креол серб серб (лотин ёзувида) сингал словак словен сранан-тонго суахили суахили (Конго) тагал тай тамил телугу тетум (Дили) тив тиграй тожик ток-писин тотор тувалу тумбука турк туркман туркман (кирилл ёзувида) украин урду фин форс француз хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хорват цоцил чех чилуба читонга читонга (Малави) чичева чичемба чияо чуваш шарқий увеа швед шона эстон эфик япон ўзбекча қирғиз қозоқ\n«Жамоатда турмуш ўртоқ топа олмаяпман ва ёлғиз ўтиб кетишдан қўрқяпман».\n«Айрим дунёвий кишилар меҳрибон, илтифотли ва ғамхўр. Улар динимга қаршилик кўрсатишмайди ва баъзи биродарларга қараганда, улар билан анча қизиқроқ».\nХудонинг айрим хизматчилари турмуш ўртоқ топиш борасида шундай фикрга келишади. Ҳаворий Павлус маслаҳат бериб, фақат «Ҳазратимизга тегишли» киши билан оила қуришни айтганини улар жуда яхши билишади. Бу маслаҳат барча масиҳийларнинг юриш-туришида акс этиши керак (1 Кор. 7:39). Хўш, унда нега улар юқорида айтилган хулосага келишади?\nАЙРИМЛАР НЕГА ТАШВИШЛАНИШАДИ?\nБундай хулосага келганлар, турмуш қурмаган опа-сингиллар бўйдоқ биродарларга қараганда, кўпроқ эканини кузатишади. Аксарият мамлакатларда бу чиндан ҳам шундай. Иккита мисолни кўрайлик. Ўртача олганда, Кореядаги ҳар 100 та турмуш қурмаган Яҳованинг Шоҳидларидан 57 таси опа-сингиллар ва 43 таси биродарлар. Колумбиядан келган ҳисоботга кўра, у ердаги Шоҳидларнинг 66 фоизи аёллар, 34 фоизи эса эркаклар.\nБошқа жойларда вазиятни қийинлаштирадиган яна бир омил бор. Яҳованинг Шоҳиди бўлмаган ота-она куёвдан кўп пул ёки қимматбаҳо совғалар талаб қилиши мумкин. Бу эса, содда ҳаёт кечирадиган биродарлар учун уйланишни қийинлаштиради. Шу каби муаммолар туфайли, опа-сингиллар «Ҳазратимизга тегишли» жуфт топишнинг иложи йўқ, деб ўйлай бошлашлари мумкин. Уларда: «Имондошлар орасидан муносиб турмуш ўртоқ топаман деб ўйлашим оқилонамикан?» — деган савол туғилиши мумкин *.\nЯҲОВА ХАБАРДОР ЭКАНИДА АМИН БЎЛИНГ\nАгар сизни ҳам шундай фикрлар қийнаётган бўлса, Яҳова сизнинг вазиятингиздан хабардор эканида амин бўлинг. Дарҳақиқат, Аллоҳ бу борада кўнглингиздан қандай ҳис-туйғулар кечаётганини ҳам билади (2 Сол. 6:29, 30).\nШундай бўлса-да, Яҳова Ўз Каломи орқали фақатгина Ҳазратимизга тегишли киши билан турмуш қуриш кераклигини таъкидламоқда. Нега? Чунки У, халқи учун нима яхшироқ эканини билади. Хизматчиларини нодонларча йўл тутгани туфайли азоб чекмаслигини хоҳлабгина қолмай, улар бахтли бўлишларини ҳам истайди. Нахимиёнинг пайтида кўпгина яҳудийлар Яҳовага топинмайдиган ўзга халқ вакиллари билан турмуш қуришганида, у халққа Сулаймоннинг огоҳлантирувчи мисолини эслатган. «Худо уни яхши кўрган... Шунга қарамай, бутпараст аёллар уни гуноҳга бошладилар» (Нахим. 13:23–25). Ҳа, Худо хизматчиларининг фойдасини ўйлаб, фақат Унга топинадиган кишилар билан турмуш қуришимизни буюрмоқда (Заб. 18:8–11; Ишаё 48:17, 18). Исонинг ҳақиқий издошлари Аллоҳнинг севги ила қилаётган ғамхўрлиги учун ниҳоятда миннатдорлар ва Унинг йўл-йўриғига амал қилишади. Яҳовага Ҳукмдор сифатида бўйсуниб, улар Уни Сарвари Олам деб тан олишмоқда (Ҳик. 1:5).\nШубҳасизки, сизни Худодан узоқлаштирадиган киши билан «битта бўйинтуруққа» қўшилишни истамайсиз (2 Кор. 6:14). Ҳозир аксарият масиҳийлар вақт синовидан ўтган ва ҳимояловчи илоҳий кўрсатмага итоат этиб, доно йўл тутганларини англаб етишяпти. Бироқ бошқача танлов қилганлар ҳам бор.\nАвстралияда яшовчи Мэгги * исмли синглимиз имондош бўлмаган бир киши билан учраша бошлаганида нималар бўлганини тушунтириб, шундай деди: «Мен у билан шунчаки кўришиш учун кўпинча йиғилишларни қолдирардим. Тез орада маънан заифлашиб қолдим». Ҳиндистонлик Ратна эса, Муқаддас Китоб тадқиқини ўта бошлаган синфдоши билан учрашиб юрадиган бўлди. Бироқ вақт ўтиб, аслида у синглимизни ёқтиргани учун тадқиқ бошлагани юзага чиқди. Охир-оқибат Ратна ҳақиқатни қолдириб, ўша йигитга турмушга чиқиш учун бошқа динга кирган.\nКамерунда яшовчи Нденка билан юз берганлар яна бир мисолдир. Оила қурганида у 19 ёшларда эди. Қайлиғи унинг динига қаршилик қилмасликка ваъда берган эди. Аммо тўйидан икки ҳафта ўтгач, эри жамоат учрашувларига боришини тақиқлаб қўйган. У шундай деди: «Мен ўзимни ёлғиз ҳис қилиб, йиғладим. Энди ҳаётим ўз қўлимда эмаслигини англадим ва виждоним тинимсиз қийнарди».\nТўғри, ҳамма имондош бўлмаган эрлар ҳам золим ва фаросатсиз эмас. Майли, сиз имондош бўлмаган кишига турмушга чиқиб, бундай оқибатлардан азият чекмадингиз ҳам дейлик, лекин бу севикли самовий Отангиз билан муносабатларингизга қандай таъсир қилади? Худонинг фойдангизни кўзлаб берган маслаҳатига қулоқ солмаганингизни билиб, ўзингизни қандай ҳис қиласиз? Энг муҳими эса, чиқарган қарорингиз ҳақида У қандай фикрга боради? (Ҳик. 1:33)\nБутун дунёдаги биродару опа-сингилларимиз фақат «Ҳазратимизга тегишли» инсон билан турмуш қуриш, энг аъло қарор эканини тасдиқлашмоқда. Турмуш қурмаган имондошларимиз фақатгина Яҳовага топинадиган кишилар ичидан муносибини танлашга тайёр бўлиб, Унинг қалбини қувонтиришга қатъий қарор қилишган. Япониялик Мичико исмли синглимизнинг қариндошлари, уни имондош бўлмаган киши билан оила қуришга кўндирмоқчи бўлишган. У босимларга қарши курашаётган бир пайтда, дўстлари ва танишлари жамоатда ўз жуфтини топаётганини кўрган. У қуйидагиларни айтди: «Ўзимга, Яҳова бахтиёр Тангри экан, бахтимиз турмуш қуриш-қурмаслигимизга боғлиқ эмаслигини эслатиб турардим. Шунингдек, У бизни юракдаги орзуларимизга етказишига ишонардим. Агар никоҳ қуришни истаётиб жуфтимизни топа олмасак, демак вақт-соати келмагунча турмуш қурмаганимиз яхшироқ» (1 Тим. 1:11). Вақти келиб, Мичико ажойиб биродарга турмушга чиқди ва кутганидан бахтиёр бўлди.\nАйрим биродарлар ҳам муносиб жуфт топгунига қадар кутишига тўғри келади. Улардан бири австралиялик Бил биродаримиз. Қачонлардир унга Яҳованинг Шоҳиди бўлмаган қизлар ёққан экан. Аммо у, қатъийлик ила улар билан дўстлашишдан қочган. Нима учун? У «имондош бўлмаганлар билан битта бўйинтуруққа» қўшилишга олиб келадиган илк қадамни қўйишни истамаган. Йиллар мобайнида у бир нечта сингилларга қизиқиш кўрсатган, лекин улар бунга жавоб қайтаришмаган. Бил ўзига мос художўй қизни учратгунича 30 йил кутган. У қуйидагиларни айтди: «Ҳеч ҳам афсусланмайман. Биз кўплаб баракаларга эгамиз, чунки биргаликда хизматга чиқамиз, биргаликда тадқиқ қиламиз ва биргаликда топинамиз. Хотинимнинг дўстлари билан учрашиш ва мулоқот қилишдан қувонч топаман, сабаби уларнинг ҳаммаси Яҳовага топинишади. Никоҳимизда Муқаддас Китоб меъёрларини қўллашга ҳаракат қиламиз».\nБарча нарсани ғамхўр Яҳованинг қўлига топшириб, ўзингиз нима қилсангиз бўлади? Масалан, нега ҳалигача турмуш қурмаганингизни ўйлаб кўринг. Бунинг сабаби, Муқаддас Китобда фақат «Ҳазратимизга тегишли» киши билан турмуш қуриш кераклиги ҳақида айтилгани бўлса, илоҳий амрларга ҳурмат кўрсатаётганингиз мақтовга сазовор. Ишонаверинг, Унинг Каломида ёзилганларга итоат этиш қарорингиз Яҳовани мамнун қилади (1 Шоҳ. 15:22; Ҳик. 27:11). «Юрагингни очгин», деган маслаҳатга амал қилишда давом этишингиз мумкин (Заб. 61:9). Илтижоларингиз аниқ ва мунтазам бўлгани сайин, ибодатларингиз ҳам янада мазмунли бўлиб боради. Ички кечинмалар ва атрофдагиларнинг босимига қарши туриб, кундан-кунга Аллоҳ билан муносабатларингизни мустаҳкамлайсиз. Унутмангки, Худойи Таоло барча содиқ хизматчиларига бефарқ эмас ва сизни ҳам жуда қадрлайди. У сизнинг эҳтиёж ва орзу-умидларингиз ҳақида ғамхўрлик қилади. Тўғри, Худо ҳеч кимга турмуш ўртоқ беришни ваъда қилмаяпти. Бироқ оила қуриш сиз учун чиндан ҳам муҳим бўлса, Яҳова истагингизни амалга оширишнинг энг яхши йўлини билади (Заб. 144:16; Мат. 6:32).\nБаъзан ўзингизни худди қуйидаги сўзларни айтган Довуд сингари ҳис қиларсиз: «Эй Эгам, менга тез жавоб бер, руҳим тушиб кетмоқда, юзларингни мендан яширмагин» (Заб. 142:5–7, 10). Бундай пайтларда, самовий Отангиз сизга нисбатан нимани ният қилганини кўрсатишига қўйиб беринг. Унинг Каломини ўқиб, устида мулоҳаза юритиш учун вақт ажратинг. Шунда, Унинг амрларини ва ўтмишда хизматчиларининг фойдасини кўзлаб қандай йўл тутганини билиб оласиз. Унга қулоқ солиб, итоаткор бўлиш доно иш эканида яна бир бор ишонч ҳосил қиласиз.\nОдатда турмуш қурмаганлар, оилаларга ва ёшларга кўмаклашишади ҳамда жамоатдагилар уларни қадрлашади\nТурмуш қурмаган йилларингизни бахтли ва самарали қилишга яна нима ёрдам беради? Бу йилларни таълимотларни яхшироқ тушунишга, сахийлик, меҳнатсеварлик, хушмуомалалик ва художўйликни ривожлантириб, яхши обрў орттиришга бағишласа бўлади. Бу эса бахтли оила қуриш учун ўта муҳим (Ибт. 24:16–21; Рут 1:16, 17; 2:6, 7, 11; Ҳик. 31:10–27). Воизлик иши ва бошқа илоҳий фаолиятларда тўла қатнашиб, Шоҳликни биринчи ўринга қўйинг. Бу сиз учун ҳимоя бўлиб хизмат қилади. Юқорида эслатиб ўтилган Бил бўйдоқ бўлган йилларини эслаб, шундай деди: «Улар жуда тез ўтиб кетди! Вақтимни Яҳовага кашшоф бўлиб хизмат қилишга сарфладим».\nҲа, «Ҳазратимизга тегишли» киши билан турмуш қуришнинг иложи бор. Бу йўл-йўриққа амал қилиш Яҳовани шарафлашга ва доим мамнуният ҳис қилишга кўмаклашади. Муқаддас Китобда шундай дейилган: «Бахтлидир Эгамиздан қўрқадиган одам, Унинг амрларини бажариб завқ оладиган одам! Унинг уйида мўлчилик, бойлик бўлади, унинг солиҳлиги тоабад давом этади» (Заб. 111:1, 3). Шундай экан, фақат «Ҳазратимизга тегишли» киши билан турмуш қуришдек илоҳий амрга риоя қилишга бел боғланг!\n^ 7- х.б. Бу мақолада масала асосан опа-сингилларнинг нуқтаи назаридан кўриб чиқилса-да, келтирилган меъёрлар биродарларга ҳам тегишли.\n^ 13- х.б. Айрим исмлар ўзгартирилган.


“Мурид ўз шайхига жуда ёпишиб олмаслиги керак...” | Azon.uz - Ахборот-таҳлилий портал\n1058 19:00 22.01.2020\nАйтдиларки, улуғлар шундай ёзадилар: «Мурид ўз шайхига жуда ёпишиб олмаслиги керак. Ҳар вақт ва ҳар ҳолда ҳам бирга бўлавермасин. Сабаби шуки, инсоний заифлик ва камчиликлардан бирор башар холи эмас. Муриднинг назари ўшандай камчиликларга тушиб қолса, дилида шайхига нисбатан беэътиқодлик пайдо бўлиб қолади. Беэътиқодлик эса мурид учун қаттиқ зарар бўлади. Зеро беэътиқодлиги орага девор, тўсиқ бўлиб тушиб қолади. Шу билан шайхдан истифода қилиш, файз олиш дарвозаси беркилиб қолади». (Таҳонавийнинг гаплари тугади).\nЁдимга келдики, Шайх Абдулваҳҳоб Шаъронийнинг қайсидир китобларида кўрган эдим. Шайхул Ислом Муҳюддин Нававий устозларининг хизматига кетаётганда, йўлда шундай дея дуо қилар эканлар: «Ё Аллоҳ, шайхимнинг бирор айби, камчилик томони менинг назаримга тушиб қолмасин. Тойинки, у кишидан истифода олишимга тўсиқ бўлмасин».\nТолиб, мурид учун бу насиҳат жуда муҳимдир. Лекин бунинг маъноси устоз ва пирингдан очиқ-ойдин гуноҳи кабиралар, ҳаром нарсалар содир бўлганини кўрсанг ҳам, унга нисбатан эътиқодинг ўзгармасин, дегани эмас. Бундай ҳолда, уни улуғ деб эътиқод қилиш ҳаром бўлади. Ундан байъатни бузиш вожидир. Ҳазрат бошқа бир ўтиришда шу мавзуъда гап кетганда бундай деган эдилар: «Бундай ҳолатда ундан ақийдани (муҳаббатни) узиш вожиб. Лекин, унга нисбатан беодоблик ва ҳурматсизлик қилишдан сақланиш керак».\nшайх насиҳат Илм Ақида Махсус\n856 22:00 15.07.2020\n1141 16:00 23.06.2020\n728 18:00 20.05.2020\n1289 02:40 18.05.2020\n2443 15:00 14.04.2020\n11732 15:00 31.03.2020


Худо ҳақидаги ёлғон: исми йўқ — нега Худонинг исми муҳим\nТИЛИДА ЎҚИШ адангме аймара албан амхар арабча арман африкаанс бислама болгар ваиунаики венгер вьетнам га грек гренланд грузин гуарани дат зулу игбо илоки инглиз индонез испан итальян йоруба каталан кечуа (Боливия) кикуйю килуба киньяруанда кирунди корейс коса креол (Гаити) лингала литва луо малагаси мальта немис нзема нидерланд норвег оромо пангасинан папьяменто (Аруба) папьяменто (Кюрасао) поляк португал румин рус санго себуан сепеди серб серб (лотин ёзувида) сесото (Лесото) сингал словак словен сранан-тонго суахили тагал таити тай тви тиграй тсвана тсонга турк украин урду фин француз хилигайнон хитой (путунхуа, анъанавий) хитой (путунхуа, соддалаштирилган) хорват чех чичева швед шона эве эстон эфик япон ўзбекча қирғиз қозоқ\n«Ўзи Худонинг шахсий исми бор бўлиши мумкинлиги тўғрисида бир фикрга ҳали келмадик. Ҳатто бор бўлган тақдирда ҳам у қандай бўлиши мумкин экан» (профессор Дейвид Каннингем, «Theological Studies» журнали).\nТангри Яҳова Мусо пайғамбарга шундай деб айтди: «“Эгамиз (Йаҳвеҳ) юборди”, деб айт. Менинг исмим тоабад шундай бўлсин» (Чиқиш 3:15, изоҳ). Ўзбек тилида бу исм одатда «Яҳова» деб таржима қилинади. Ушбу исм ибронийчада «У бўлдиради» деган маънони англатади.\nЯҳова, биз Унинг исмини қўллашимизни хоҳлайди. Муқаддас Китобда шундай сўзларни ўқиймиз: «Ҳамду сано сўйлайлик Унинг Ўзига! Қилган буюк ишларини халқлар орасида овоза қилайлик, номи юксалганини ёдга солайлик!» (Ишаё 12:4).\nАллоҳнинг кўп садоқатли хизматчилари Унинг исмини қўллашган. Масалан, сано бастакори шундай деб ёзган: «Билсинларки, Сенинг исминг — Яҳовадир, бутун дунёда энг олий ёлғиз Сенсан» (Забур 83:18, ЯДТ [82:19]). Ҳазрати Исо ҳам шогирдларига Худонинг исмини айтган. Шунингдек у: «Мени қандай севган бўлсанг [Худо], улар ҳам шундай севгини намоён этишсин ва мен улар билан бирликда бўлайин»,— деб айтган (Юҳанно 17:26).\n«Аслини олганда, Худонинг исмини билмаган киши Уни шахс тариқасида билмайди... ва [бундай одам] агар Уни фақат шахссиз куч каби билса, Уни сева олмайди»,— деб ёзди Уолтер Лоури исмли илоҳиётшунос.\nВиктор исмли бир киши ҳар ҳафта черковга борарди-ю, аммо Худони чиндан ҳам билганини ҳис қилмасди. У шундай деб бўлишди: «Кейин мен Худонинг исми — Яҳова эканини билиб олдим. Мени Худо билан расман таништиришгандек бўлишди. Ниҳоят мен анчадан бери эшитган Зот билан охири танишдим. Худо мен учун реал, тирик Шахс бўлди: У билан дўстлашиш мумкинлигини англаб етдим».\nУни исми бўйича атаган кишиларни Яҳова қадрлайди ва У уларга яқинлашади. «Унинг номини эъзозлаганларга» эса Худо шундай ваъда беряпти: «Меҳрибон ота-она ўз итоаткор боласини халос этгандай, Мен ҳам уларни халос этаман» (Малаки 3:16, 17). Аллоҳ шунингдек, Унинг исмини чақирганларни ҳам тақдирлайди. Муқаддас Ёзувларда шундай сўзлар бор: «Яҳованинг исмини чақирадиган ҳар бир одам қутқарилади» (Римликларга 10:13).


Ўзбек-қирғиз чегарасида бир қирғизистонлик ўзбек чегарачилари ўқига учди\n08 май 2021, Тошкент вақти: 18:42\nЎзбек-қирғиз чегарасидаги баҳсли ҳудудлардан бирида 12 май куни бир қирғизистонлик ўзбек чегарачилари ўқидан ҳалок бўлди, яна бири эса ушланди.\nБу ҳақда маълумот тарқатган Қирғизистон Давлат чегара хизматига кўра, ҳодиса Қирғизистоннинг Боткен вилояти Боткен туманига қарашли Сўғмент қишлоғи четидаги Қақир деган жойда – баҳсли участкада содир бўлган.\nДастлабки маълумотларга кўра, қирғизистонлик уч фуқаро “Мерседес-Бенц Гигант” русумли уч юк машинасида назорат-ўтказиш масканини айланиб ўтган ҳолда Ўзбекистондан Қирғизистонга мева ва сабзавотлар олиб ўтмоқчи бўлган.\nВоқеа жойида қўлга олинган қирғизистонликка нисбатан ўзбек мулозимлари томонидан тергов чора-тадбирлари олиб борилмоқда.\nМаълумотларга кўра, айни пайтда Сўх эксклавида мазкур нохуш ҳодиса сабаб ва ҳолатларини аниқлаш бўйича Ўзбекистон ва Қирғизистон чегара хизмати вакилларининг учрашуви бўлиб ўтмоқда.


ИЖТИМОИЙ СОҲАДАГИ ИСЛОҲОТЛАР ЯНАДА КЕНГАЯДИ - Ўзбекистон овози газетаси\nИЖТИМОИЙ СОҲАДАГИ ИСЛОҲОТЛАР ЯНАДА КЕНГАЯДИ\nМамлакатимизда олиб борилаётган ислоҳотлар самарасини янада ошириш, давлат ва жамият ривожини янги босқичга кўтариш, ҳаётнинг барча соҳаларини либераллаштириш, модернизация қилиш, бу борада энг муҳим устувор йўналишларни белгилаш мақсадида ишлаб чиқилган 2017-2021 йилларга мўлжалланган Ҳаракатлар стратегияси тарихий аҳамиятга эга. Бу муҳим ҳужжат давлатни янада барқарор ва жадал суръатлар билан ривожлантириш учун мутлақо янгича стратегик ёндашув ва тамойилларни амалга оширишни кўзда тутган.\nПрезидентимизнинг «Ўзбекистон Республикасини янада ривожлантириш бўйича Ҳаракатлар стратегияси тўғрисида»ги фармонига кўра, Ҳаракатлар стратегиясини беш босқичда ҳаётга татбиқ этиш назарда тутилмоқда. Хусусан, «Ижтимоий соҳани ривожлантириш» деб номланган тўртинчи йўналишда аҳоли бандлигини таъминлаш, фуқароларни ижтимоий ҳимоя қилиш ва уларнинг саломатлигини сақлаш, йўл-транспорт, муҳандислик-коммуникация ҳамда ижтимоий инфратузилмани ривожлантириш масалалари бўйича ҳам муҳим чора-тадбирларни амалга ошириш белгиланган.\nҚаҳрамон МИРЗАЕВ, Олий Мажлис Қонунчилик палатаси депутати, ЎзХДП фракцияси аъзоси:\n— Президентимиз 2017 йилни юртимизда «Халқ билан мулоқот ва инсон манфаатлари йили» деб эълон қилганида, аҳоли билан доимий мулоқот қилиш, уларни қийнаётган муаммоларни ҳал этишнинг янги механизмлари ва самарали усулларини жорий этиш кераклигини алоҳида уқтириб ўтган эди. Бу барча даражадаги раҳбарлар, депутатлар олдига янги талабларни қўйди. Ишни тубдан кучайтириш, инсон манфаати ҳамма нарсадан устун эканлигини фаолиятимизнинг бош мезонига айлантириш бўйича муҳим вазифаларни белгилаб берди. 2017-2021 йилларга мўлжалланган Ҳаракатлар стратегияси бу борадаги устувор йўналишларни аниқ ва равшан ифода этди.\n«Ўзбекистон Республикасини янада ривожлантириш бўйича Ҳаракатлар стратегияси тўғрисида»ги Президент фармони ҳамюртларимиз, тадбиркорлар, умуман, кенг жамоатчилик томонидан кўтаринки руҳ, миннатдорлик билан кутиб олинди. Жойларга чиқиб, аҳоли вакиллари билан ўтказган учрашувларимизда ҳам бунга яққол амин бўлдик. Одамлар Ҳаракатлар стратегиясини тараққиётимиз кафолатлари белгиланган ҳужжат сифатида юксак баҳоламоқда.\nҲудудларни ҳар томонлама ривожлантириш бўйича қарийб 25 мингта инвестиция лойиҳасини рўёбга чиқариш ҳисобига 256,4 минг иш ўрни ташкил этиш, шу орқали аҳолини иш билан таъминлаш дастурларини тўлиқ ижро этишга алоҳида эътибор қаратилган. Мазкур чора-тадбирлар замирида ҳар томонлама чуқур ўйланган сиёсат, катта эзгу мақсад ётибди, десак тўғри бўлади.\nДарҳақиқат, ҳар қандай давлат бандлик масаласида барқарорликка эришиш учун пухта ишлаб чиқилган иқтисодий ислоҳотларни амалга ошириши талаб этилади. Эътибор берган бўлсангиз, ишсизлик даражаси энг юқори бўлган минтақаларда 46,8 минг янги иш ўрни ташкил этиш, тадбиркорлик фаолиятини бошлаш учун таълим муассасаларининг 10 минг нафар битирувчисига кредитлар ажратиш режалаштирилмоқда. Ҳудудларда таълим муассасалари битирувчиларини қўллаб-қувватлашга эътибор кучайиши, уларга тадбиркорлик фаолиятини ривожлантириш учун кредитлар ажратилиши ёшларнинг ўзига ишончини оширишга хизмат қилади, албатта.\nБу, айниқса, коллежни тамомлаб, иш топишда қийналаётган ёшларнинг кайфиятига ижобий таъсир кўрсатади. Яна бир аҳамиятли томони, тадбиркорлик ривожланиши орқали ҳудудларда ишлаб чиқариш тараққий этади, зарур инфратузилма шаклланади. Одамларнинг турмуш тарзи яхшиланади, энг муҳими, халқимиз ҳаётдан рози бўлиб яшайди.\nЗулайҳо АКРАМОВА, Олий Мажлис Қонунчилик палатаси депутати, ЎзХДП фракцияси аъзоси:\n— Инсон манфаатини олий қадрият, деб биладиган давлат ва жамият ўз фуқароларининг фаровон турмуши, саломатлигини муҳофазалашга алоҳида эътибор қаратади. Ўзбекистон Республикасини янада ривожлантириш бўйича қабул қилинган Ҳаракатлар стратегияси бу борада муҳим ҳаётий аҳамиятга эгадир.\nЭътибор беринг, катта ёшли авлодни қўллаб-қувватлаш, ижтимоий нафақалар бериш тартибини такомиллаштириш, соғлиқни сақлаш соҳасини ислоҳ қилиш чора-тадбирлари кўзда тутилган. Жумладан, 78 та туман тиббиёт бирлашмасини, 7 та шаҳар ва 2 та вилоят кўп тармоқли тиббиёт марказини қайта қуриш, тез тиббий ёрдам хизматини 1200 та махсус автотранспорт билан таъминлаш режалаштирилмоқда.\nДемак, аҳоли саломатлигини муҳофаза қилиш, оилаларда соғлом турмуш тарзини қарор топтиришга йўналтирилган саъй-ҳаракатлар кўлами янада ортади. Ҳудудлардаги тиббиёт муассасаларининг жаҳон андозаларига мувофиқ, қайта қурилиши орқали қатор ҳаётий зарур масалаларга ечим топилади. Бир пайтлар қишда совуқ, ёзда иссиқ, бунинг устига ҳеч қандай шароитга эга бўлмаган даволаш муассасалари замонавий қиёфа, қулай муҳитга эга бўлади. Бу халқимиз турмуш фаровонлигини янада юксалтиришда айни муддаодир.\nҲудудларда бўлганимизда тиббиёт муассасалари фаолияти билан яқиндан танишдик. Бу борадаги мурожаатларни ўргандик. Хулоса ўрнида шуни айтишим керакки, халқимиз тиббиёт соҳасида катта ўзгаришларни кутяпти. Албатта, Ҳаракатлар стратегиясида бу масала алоҳида эътиборга олинган. Унга асосан кўплаб ҳудудларда тез тиббий ёрдам хизмати учун махсус автотранспорт воситалари ажратилади. Бу беморларга тез ва сифатли тиббий ёрдам кўрсатиш учун қулай имконият яратади.\nБизнинг олдимизда ҳам масъулиятли вазифалар турибди. Халқ депутатлари маҳаллий Кенгашларидаги партиямиз гуруҳлари аъзолари билан ҳамкорликда ушбу муҳим ҳужжатнинг мазмун-моҳиятини аҳолига кенг тушунтириш бўйича тарғибот ишларини изчил йўлга қўйишимиз, унинг ижросида ҳар биримиз фаол қатнашишимиз талаб этилади.


Қозизода Румий (XIV аср охири — XV аср боши)\nXV аср бошларида Мовароуннаҳрда шуҳрат қозонган улкан мате¬матик ва астрономлардан бири Қозизодадир. Олимнинг тўлиқ номи Салоҳиддин Мусо ибн Муҳаммад ибн Маҳмуд. Қозизода аслида ҳозирги Туркиянинг шимоли-ғарбидаги Мармара денгизидан жануброқдаги Бурсада таваллуд топган. Унинг отаси Муҳаммад «Хожа Афанди» лақаби билан маълум бўлиб, Салоҳиддининг болалик йилларида вафот этган. Хожа Афанди анча олим ва комил одам бўлиб, кўп йиллар Бурсанинг қозиси лавозимйда, хизмат қилган. Салоҳиддиннинг туғилган йили аниқ маълум эмас. Турк манбаларда у ҳижрий 755—765 (мелодий 1354—1364) йиллар орасида туғилган, деб тахмин қилинади.\nҚозизода бошланғич маълумотларини Бурсадаги мадрасада олиб, астрономия ва математика билимларини мавлоно Шамсиддин Фанорийдан ўрганади. Лекин у ёшлигидан Мовароуннахр ва Хуросонда илм-фаннинг юксак даражада эканлигини эшитиб, у ерга кетишга тараддуд кўра бошлайди. Бу ҳақда XX аср бошларидаги турк тарихчиси Солиҳ Закий бундай ёзади: «Мавлоно Фанорийдан Хуросон ва Моварауннаҳр уламосининг улуми риёзиядаки овозаи шуҳратини эшита-эшита, ниҳоят икмоли таҳсил учун у жониба гетмакка қарор вермиш». Оила аъзолари бу саёҳатга монелик қилишларидан қўрқиб, буни сир тутади. Қозизода XIV аср охирларида бир кун тўсатдан Бурсадан ғойиб бўлади. Аввалига у Хуросонга бориб, у ерда пойтахт Самарқанднинг шуҳрати ҳақида эшитади ва ўша шаҳар тарафга интилади. Бу орада Амир Темурнинг етти йиллик юриши бошланиб қолади. Қозизода йўлда Темурнинг уламолари қаторига қўшилиб қолиб, улар билан орқага қайтиб, юришда иштирок этади ва шу кетишда ўзининг Бурсадаги устози мулло Фанорийнинг «Анмузажи улум» асарида шарҳ битади. У Хуросон ва Мовароуннаҳрга келиб олимлардан таҳсил олиб, билимини камолотга етказади. Хусусан у Темурнинг сарой астрономи Мавло¬но Аҳмаддан астрономия ва математика фанларидан чуқур маълумотлар олади. Амир Темурнинг етти йиллик юриши тугагач, 1404 йил ёзида Салоҳиддин биринчи марта Мовароуннаҳр пойтахти Самарқандга келади. Тез орада Салоҳиддин Мовароуннаҳр ва Хуросон олимлари орасида «Қозизода Румий» (Усмонли турклар мулки бўлиб қолган Кичик Осиё, яъни қадимги Рим империяси ерларини Шарқда Рум дейилар эди) номи билан шуҳрат қозонади.\n1405 йил бошида юз берган Соҳибқироннинг вафотидан кейинги Мовароуннаҳрда ҳукм сурган нотинчлик Қозизодани Улуғбек билан биргалиқда Ҳиротта кетишга мажбур қилади. Бу ерда у бир неча йил давомида бўлажак буюк олимга астрономия ва математика фанлари¬дан сабоқ беради ва унда шу фанларга нисбатан чуқур ва сўнмас меҳр уйғотади. Улуғбек кейинчалик ўз «Зиж»ида Қозизодани миннатдорчилик билан «устозим» деб тилга олади.\nҚозизода Улуғбек мадрасасида мударрислик йилларида «саййид ас-санад» деб тилга олинадиган Саййид Шариф Журжоний номли бир мударрис билан мулоқотда бўлади. Қозизода у киши билан кўп мубоҳиса ва мунозара қиларди. Баъзан шундай бўлардики, бу мубоҳисаларда иккала шахс ҳам бир-бирига нисбатан овозини кўтарар ва тафовут, мухолифотта борардилар. Шундай ҳолларда Қозизода Сай¬йид Шарифга нисбатан «математик фанларда қудратсиз» деса, Сай¬йид Шариф Қозизодага «таъби математик фанларга мағлуб ва фалсафиётта мансуб» дер эди. Лекин иккиси ҳам бир-бирининг асарларини таҳрир қилар ва тортишувга сабаб бўлган масалаларни талабалар олдига қўяр эдилар.\nУлуғбек Жамшид Кошийдан «Зижи Элхоний» ҳақида ва Мароғадаги кузатишлар ҳақида кўп эшитиб, ўзи расадхона барпо этиш ва янгидан астрономик кузатишларни бошлашга ташаббус кўрсатади. Ра¬садхона қурилишини Қозизода билан бирга Жамшид Коший бошқаради. қурилиш тугатилиб, кузатишлар бошланиши биланоқ Коший вафот этади. Бундан сўнг ишларга илмий раҳбарлик Қозизоданинг зиммасига юкланади. У ҳам кузатишлар охирига етказилмасдан вафот этади. Энди кузатишларни давом эттириш навбати Али қушчига келади ва у бу ишда катта жонбозлик кўрсатиб, устози Улуғбек билан ишни ниҳоясига етказади.\nҚозизода билан Жамшид Кошийлар, шубҳасиз XV аср биринчи ярмида Шарқ ва ғарбнинг энг буюк олимларидан эдилар. Улар икки-сининг ўзаро муносабатлари дўстона эди ва улар бир-бирига катта ҳурмат билан қарар эдилар. Хусусан Қозизода Кошийга «биродари аъзам» деб мурожаат этарди. Қозизода Самарқанддалигида жуда кўп шогирдлар етиштирди. Буларнинг аввали ва энг буюги Улуғбекдир. Иккинчи шогирди Фатҳуллоҳ Шервоний бўлиб, у 1449 йили Улуғбек ўлдирилишини билан дарҳол Кичик Осиёга кетади ва Кастамону шаҳрида мударрислик билан шуғулланади. Қозизода Самарқандда уйланиб, бу никоҳдан бўлажак йирик олим Мирам Чалабийнинг отаси қутбиддин дунёга келади.\nҚозизоданинг вафот этган йили маълум эмас. Лекин бу воқеа 1426— 1436 йиллар орасига тўғри келади, деб тахмин қилинади.\n1. «Рисола фи-л-ҳисоб» («Ҳисоб ҳақида рисола»). Арифметикага доир араб тилида ёзилган рисола бўлиб, унда каср ва бутун сонларнинг Унлик услубларидаги ҳисоби баён этилган. Рисола 1382 йили Бурсада ёзилган. Иккита қўлёзмаси Машҳадда имом Ризо кутубхонасида сақланади.\n2. «Шарҳи мулаххис фи-л-ҳайъа» («Астрономия ҳақида қисқача рисоланинг шарҳи»). Асар Махмуд ибн Муҳаммад ибн Умар ал-Хоразмий ал-Чағминийнинг (XIII аср) «Мулаххис фи-л-ҳайъа» номли асарига араб тилида ёзилган шарҳидан иборат. Шарҳ ҳижрий 1412 йили Улуғбек учун Самарқандда ёзилган. Рисоланинг 150 дан ортиқ қўлёзма нусхалари дунёдаги турли кутубхоналарда сақланади.\n3. «Шарҳи ашкол ат-таъсис». Бу рисола XV аерда яшаган математик Шамсиддин Самарқандийнинг «Ашкол ат-таъсис» («Асосланган жум-лилар») номли геометрияга доир рисоласига арабчада ёзилган шарҳидир. Бу ҳам 1412 йили Самарқандда Улуғбек учун ёзилган. Бу рисоланинг ҳам 70 дан ортиқ қўлёзмалари бўлиб, турли кутубхоналарда мавжуддир.\n5. «Дар баёни истироҳати жайби йак даража» («Бир даража синуси-пи аниқлаш усулининг баёни ҳақида»). Бу рисола ҳам олдинги рисола мавзусига бағишланган ва форс тилида Самарқандда ёзилган.\n6. «Дастур ал-амал ва тасҳиқ ал-жадвал» («Амал дастури ва жадвалларини тузатиш»). Арабчада ёзилган ва Улуғбек «Зиж»идаги бир мате¬матик масаланинг шарҳига бағишланган. Биргина қўлёзмаси Тбилисида сақланади.\n11. «Рисола фи илм ал-ҳайъа» («Астрономия илми ҳақида рисола»). Биргина қўлёзмаси Санкг-Петербургда сақланади.\n13. «Лима кана ҳалла кавни нисба иртифаъ аъзам ал-жибол ила қугри ал-арз канисба субь ард шаъира ила зираъ» («Нима учун тоғларнинг энг баландининг Ер диаметрига нисбати арпа донининг бир газга нисбати каби эканлиги қабул қилингани»). Ер ўлчамига бағишлаган араб тилидаги рисола. Биргина қўлёзмаси Берлинда сақланади.\n14. «Рисола фи самий ал-қибла» («қибла азимута ҳақида рисола»). қўлёзмаси Бурсада (Туркия) сақланади.\n15. «Шарҳ ҳикмат ал-айн». Ал-қазвинийнинг «Ҳикмат ал-айн» номли рисоласига шарҳ, араб тилида. қўлёзмалари Боғчасарой (қрим), Берлин, Душанбе, Қозон, Қоҳира ва бошқа кўплаб шаҳарлардаги кутубхоналарда сақланади.\nУлуғбек расадхонасининг етук намояндаларидан саналган ва Улуғбекдек буюк олимни тарбияланган Қозизода Румий қолдириб кетган адабий-илмий мерос бугунги авлоднинг олтин мулки ҳисобланади. Лекин шуни ҳам таъкидлаб ўтиш жоизки, бу олимнинг қатор асарлари ўз тадқиқотчиларини ҳанузгача кутиб ётибди.


Отанинг ёши фарзандлар саломатлигига таъсир кўрсатадими?\nТадқиқотчилар ушбу натижалар орқали қатъий бир хулосаларга келиш мумкин эмаслигини таъкидлашмоқда. Фақатгина улар ота ёши улғайиб борган сари унинг организмида ўзига хос ўзгаришлар юз бериши ва бу туғилажак ҳомила ҳамда она саломатлигига таъсир кўрсатиши эҳтимоли юқори эканини таъкидлашмоқда.\nКиритилди: 15:00 05.11.2018. Ўқилди: 788 марта. Фикрлар сони: 0 та.


Ўзбекистонда эркаклар умри қисқармоқда - 18 Марта 2009 - Ҳимоячи\nДушанба, 12.04.2021, 23:09\nГлавная » 2009 » Март » 18 » Ўзбекистонда эркаклар умри қисқармоқда\nБу ҳақда хабар тарқатган халқаро ташкилотлар бунинг сабабини изоҳламадилар. Аммо оддий ўзбекистонликлар бу жараëнни ҳам яна мамлакатдаги иқтисодий-ижтимоий шароитнинг оғирлашуви билан боғламоқдалар.\nЎзбекистонда эркакларнинг ўртача умр кўриши 63 ёшга тушди.\nАслида¸ кейинги йилларда дунёнинг кўпчилик давлатларида эркаклар умрининг қисқариб бораётгани кузатилмоқда.\nХусусан, Ўзбекистонга қўшни Туркманистонда эркакларнинг ўртача умри кўриш муддати 58 йил. Тожикистон ва Қозоғистонда 61 йил. Марказий Осиё минтақасида ҳозирча қирғизистонлик эркаклар сал кўпроқ – ўртача 65 йил яшамоқдалар.\nБундан ташқари, 40 ёшдан 55 ёшгача бўлган эркаклар орасида ўлим ҳолати ҳам кўпайган. Бу ёшдаги эркаклар кўп ҳолларда юрак-қон томир хасталикларидан вафот этмоқда.\nБу минтақада тадқиқот олиб бораётган бир қатор халқаро ташкилотлар кузатувига кўра, сўнгги икки-уч йил ичида бу ҳудудда эркаклар умрининг қисқаришига, асосан, иқтисодий-ижтимоий омиллар сабаб бўлмоқда.\nБиз ҳозирлаган кичик сўров давомида ўзбекистонлик тингловчиларимиздан эркаклар умрини қисқартираётган иқтисодий-ижтимоий омиллар ҳақида сўрадик.\nБиринчи суҳбатдош: Энди¸ сабаблар ҳар хил. Яхши умр кўраëтганлар бор¸ кам умр кўраëтганлар бор¸ тасодифдан нима қилаëтганлар бор. Мана¸ ўтган бир ярим йил ичида ўзимнинг соғлиғим ҳам кўп орқага кетди.. Эркак кишининг масъулияти рўзғор ғам-ташвиши. Иқтисодий қийинчилик.\nОзодлик: Кейин шу ëшдаги эркаклар орасида юрак қон-томир хасталиклари кўпайган¸ дейишади. 40 ëшдан 55 ëшгача бўлган эркаклар юрак хасталигидан кутилмагандан вафот этиб қолаяпти¸ деган фикрларни айтишади.\nБиринчи суҳбатдош: Одам организмининг асосий органи юрак бўлгандан кейин¸ бу нарсалар биринчи бўлиб юракка таъсир қиладида. Мен шундай деб тушунаман. Қон босими деймиз¸ юрак деймиз. Ҳамма ҳам вақтида ишлаб¸ вақтида дам олиб¸ яхши кун кечирай дейди. Биз ҳам бу вазиятдан соғ-саломат чиқиб кетайлик¸ деб умид қиламиз.\nИккинчи суҳбатдош: Тошкент шаҳрида юрак¸ мисол учун ëш-ëш йигитлар 40-45 ëшлар атрофидаги йигитлар инфаркт касалига дучор бўлаяпти. Кейин ҳалиги инсульт деган касаллик бор. Менинг ëшим ўзи 53 да. Инсульт бўлаëтган йигитларни кўриб¸ раҳмингиз келади.\n40 ëшга чиқмаган йигит кишилар инфаркт бўлишмоқда. Ўлаëтган одамларнинг кўпчилиги қизил духобада ўлади. Улар касалликдан ўлаяптилар.\nЭнди жанозаларда кўпроқ қатнашамиз. Олдин қариялар кўпроқ ўларди. Оқ ҳалиги матоларда кўмиларди. Ҳозир асосан ëшларнинг ўлими кўпаяяпти.\nАсосий сабаб¸ ҳаëт кечиришнинг эркак киши чидаб билмас даражада оғирлашиб кетганлиги. Чунки Ўзбекистон шароитида пул топиш жуда қийин.\nУчинчи суҳбатдош: Мен мана шунинг жавобини табобат нуқтаи назаридан қидирдим. Ҳар 10 та ўликдан тўққизтаси кўп емакдан эрта ўлади¸ дейилган.\nПайғамбаримиз (с.а.в) “Меъда кичкина идишдир. Уни учга бўлган ва учдан бирини сув билан¸ учдан бирини ҳаво билан¸ учдан бирини овқат билан тўлдирган одам касал бўлмайди” деганлар.\nБизда инсонлар шу даражада кўп овқат еяëтган эканки¸ сув билан ҳавога ўрин қолмаëтган экан. Мана сиз узоқдасиз. Мен атрофимда кузатаман. Йўқ¸ йўқ¸ йўқ дейди¸ лекин тизза бўйи овқат қўйиб тўй қилишадику. Эрталаб саҳарларда ош ейишадику.\nАбдуллоҳ ибн Туфтарий ҳазратлари “Бир кунда уч маҳал овқат ейиш ҳайвонларнинг ишидир¸ бир кунда икки марта овқат ейиш мўминларнинг ишидир¸ бир кунда бир марта овқат ейиш сиддиқларнинг ишидир” деганлар.\nБизлар қайсинисига кирамиз? Биз на мўминга кираяпмиз¸ на ҳайвонга¸ на сиддиққа кираяпмиз. Бизда кунига беш маҳал овқат ейдиганлар бор.\nТўртинчи суҳбатдош: Ўзбекистонда¸ гап деган нарса бор. Бир ойда бир марта жўралар тўпланади. Жўраларнинг энг кичиги мен¸ 56 ëшга кираяпман. Энг қаримиз 85 ëшга кираяпти.\nБиз билан гап ейдиганлар ҳар соҳада ишлайди. Ичида иккитаси врач¸ бир-иккита тракторчи бор¸ уста қурувчилар бор. Ким меҳнат билан кўп шуғулланса¸ уларнинг умри узаяди.\nТўғри ҳозир иқтисодий қийинчилик бўлиши мумкин. Раҳбар одамларда¸ амалдорларда¸ ўзбек тилида айтганда¸ бой одамларда инфаркт¸ инсульт кўп учрайди.\nЧунки уларнинг пули кўп. Маблағни қаерга қўйишни билмайди чунки давлатнинг пулини еб қўйган бўлади. Медик сифатида мен айтаман бизда ўртача умр 70-72-75 ëшлар атрофида¸ дейди тўртинчи суҳбатдошимиз.\nБешинчи суҳбатдош: Ëшларни ҳаëт муаммолари қийнаяптими дейман¸ маҳаллаларда аëллар ҳам¸ эркаклар ҳам ўз жонига қасд қилишаяпти. Балки ҳаëт қийинчиликларига чидай олмаганидан шунақа қилашаяптимикин. Масалан¸ мен ўзим ҳам маҳаллаларда гувоҳ бўлганман. Бу йил жуда ҳам кўп.\nОзодлик: Яна қўшимча қилиш мумкин, дунёда эркаклар энг узун умр кўрадиган давлатлар Исландия, Ҳонконг ва Лихтенштейндир. Бу ерда эркаклар ўртача 79 йил умр кўради. Эркаклар энг қисқа – 34 йил умр кўрадиган давлатлар эса Ботсвана ва Свазиленд бўлмоқда.\nДунё бўйлаб аёлларнинг ўртача умри эркакларникига нисбатан 7 ёшдан 10 ёшга қадар узайгани қайд этилган\nПросмотров: 1016 | Добавил: himoyachi | Рейтинг: 0.0/0


04.11.2019 Чоп этиш учун\nКейинги йилларда мамлакатимиз иқтисодиётининг тармоқларини ислоҳ қилиш доирасида иқтисодий ва молиявий статистика маълумотларидан фойдаланиш имкониятларини кенгайтириш ҳамда бюджет жараёни очиқлигини оширишнинг янги механизмларини жорий этиш бўйича изчил ишлар олиб борилмоқда. Мазкур ишларга давлатимиз раҳбарининг 2018 йил 22 августдаги “Бюджет маълумотларининг очиқлигини ва бюджет жараёнида фуқароларнинг фаол иштирокини таъминлаш чора-тадбирлари тўғрисида”ги қарори муҳим дастуриламал бўляпти.\nУшбу қарорда 2020 йилдан бошлаб, Давлат бюджети ва давлат мақсадли жамғармалари бюджетлари ахборотлар батафсил баён этилган, илғор халқаро стандартларга мувофиқ тайёрланган қонун билан тасдиқланиши белгиланган.\nБугун — 2019 йил 4 ноябрь куни Олий Мажлис Қонунчилик палатасидаги Бюджет ва иқтисодий ислоҳотлар қўмитаси ҳамда Давлат бюджети бошқармаси томонидан “2020 йил учун Ўзбекистон Республикасининг Давлат бюджети тўғрисида”ги қонун лойиҳаси бўйича семинар ўтказилди.\nТаъкидланганидек, “2020 йил учун Ўзбекистон Республикасининг Давлат бюджети тўғрисида”ги қонун Қонун қабул қилинади. Қонуннинг қабул қилиниши давлат бошқаруви секторининг барча даражаларининг бюджет борасидаги масъулиятини оширади ҳамда бюджет ижроси интизомини янада мустаҳкамлайди.\nШунингдек, ушбу Қонун билан Давлат бюджети даромадларининг солиқ турлари бўйича харажатларини соҳалар кесимида Ўзбекистон Республикаси Олий Мажлиси ва халқ депутатлар маҳаллий Кенгашлари томонидан қайта-қайта тасдиқланишига барҳам берилади.\nВазирлик ва идораларнинг бюджетлари Олий Мажлис томонидан тасдиқланиши уларга ажратилган бюджет маблағларининг натижадорлигини таъминлашга хизмат қилади.\nДавлат бюджети даромадлари қисмида бўлаётган ўзгаришлар, маҳаллий ҳокимият томонидан иқтисодиётни ривожлантириш орқали солиққа тортиш базасини кенгайтиришга ва бюджетга тушадиган тушумларнинг кўпайтиришга бўлган қизиқишларини оширади. Қарз маблағларини жалб қилиш бўйича чегараларнинг ўрнатилиши ушбу маблағлардан фойдаланиш самарадорлигини оширади ҳамда Давлат бюджетининг узоқ муддатли барқарорлигини таъминлаш имконини беради.\nТадбирда иштирокчилар томонидан мавзу юзасидан бир қатор таклиф ва тавсиялар билдирилди.\nКўришлар сони: 929


Суперлига яна тўхтатилди. 15 августга қадар футбол мусобақалари ўтказилмайдиган бўлди - Zamin.uz\nСуперлига яна тўхтатилди. 15 августга қадар футбол мусобақалари ўтказилмайдиган бўлди\nЎзбекистонда 15 августга қадар футбол мусобақалари ўтказилмайдиган бўлди. Бу ҳақда Профессионал футбол лигаси (ПФЛ) матбуот хизмати хабар бермоқда.\n«27 июль куни Ўзбекистон футбол ассоциацияси республикада карантин талаблари 15 августга қадар узайтирилганидан келиб чиқиб, мана шу муддат давомида футбол учрашувларини ўтказмаслик бўйича тавсия хатини тақдим этди. Яъни, терма жамоалар учун масъул ташкилот ҳам футболчилар саломатлиги масаласини биринчи планга олиб чиқди.\nЎз навбатида ЎзПФЛ ҳам мавжуд ҳолат, қолаверса, футболчи ва мураббийлар билан боғлиқ шароитлар, мамлакатимизда ҳукм сураётган карантин даври ҳамда ундаги мураккабликларни инобатга олиб, барча футбол мусобақаларини 15 августга қадар қолдирди. Барчамиз учун соғлигимиз биринчи ўринда», — дейилади хабарда.\nАввалроқ Coca-Cola Суперлига баҳслари марказлашган ҳолда 3 август санасидан давом эттирилиши ҳақида хабар берилганди.\nЭслатиб ўтамиз, бироз муддат олдин «Бухоро»нинг саккиз нафар, «Пахтакор»нинг беш нафар, «Сурхон»нинг икки , «Бунёдкор» ва «Навбаҳор»нинг бир нафардан ўйинчиси коронавирусга чалингани тўғрисида хабар берилганди. Шунингдек, Про-Лигада қатнашадиган Самарқанднинг «Динамо» клубининг уч нафар футболчисида коронавирус инфекцияси борлиги гумон қилиниб, 15 июль куни «Хоразм»га қарши ўтказилиши керак бўлган беллашув ҳам бекор қилинганди. “Замин” янгиликларини “Telegram”да кузатиб боринг\nПФЛ Суперлига 1-даврасини марказлаштирилган ҳолда якунлайдиган бўлди\n24-07-2020, 19:05, Спорт\n31-05-2020, 06:30, Спорт\n30-05-2020, 07:30, Спорт\nРавшан Эрматов барча ёшдаги терма жамоалар бош мураббийлари билан видеомулоқот ўтказди\n11-04-2020, 20:38, Спорт\nТерма жамоалар ва клубларнинг ўртоқлик ўйинлари ҳамда машғулотлари ҳам тўхтатилди\n16-03-2020, 18:20, Спорт


Aхборот маконида нима ўзгарди? « Ўзбекистон Халқ Ҳаракати\n19 November 2018 - 23:08\nСаноқли ойларда Ўзбекистон оммавий-ахборот воситалари манзарасида энг кўзга кўринарли мавқеини эгаллашга улгурган Комил Алламжоновдан кейин…матбуот хизматининг ҳам “чилласи” чиққан кўринади.\nЎзбекистонда одатий саналган эски усул бу гал ҳам қўл келди. Фақат бир киши мисолида…\nАлламжоновнинг нима учун ишдан кетгани ёки янги матбуот котиби ким бўлгани ҳақида ҳеч қандай хабар берилмади.\nУмуман, президент матбуот хизмати ва ё матбуот котиби деган лавозим ҳали ҳам борми?\nБошқа тайинловлар ҳақида айрим кунлар соатига хабар бериб турилди.\nЎзи таъбир жоиз бўлса, мансаблар ҳам шунақа бўлиб қолди, йиллар эмас, ойлар ва баъзан ҳафталар ичида…курси эмас, курсидагилар алмаштириб туриладиган замонлар…\nАлламжоновнинг истеъфога чиқиш сабабларини муҳокама қилмоқчи эмасмиз, биринчидан, бунга ишонч билан айтиш мумкин бўлган маълумотлар ҳали оз. Аммо президент матбуот хизмати Алламжонов кетганидан кейин ўзгаришларга юз тутдими?\nПрезидентнинг Ўзбекистон ҳудудлари бўйлаб сафарлари\nАлламжонов даврида: Президентнинг ташрифлари ҳақидаги маълумотлар олдинроқ матбуот хизмати мухтасар, матбуот котиби саҳифасида эса батафсил маълум қилинар эди. Суратлар сифатли танлаб жойланарди, шунингдек, ташриф режалари ҳам аввалдан бериларди. Ташриф давомида ахборот тезкорлик билан, президент учоққа чиқиши билан узатиларди. Жараён кўпи билан ярим соат ичида Ўзбекистон ахборот воситаларида пайдо бўларди. Тезкорлик шу қадар йўлга қўйилган эдики, хориж матбуоти давлат раҳбари фаолиятига доир маълумотларни ўзбек ахборот воситаларидан ола бошлади, аксинча эмас.\nБугунги манзара: Ўзбек ОАВнинг эски касали қайта ҳуруж қила бошлади. Махфийлик ортди, маълумотлар камайди, матбуот хизмати вакиллари билан мулоқот қийинлашди. Биринчи кўзга ташланган ҳолат фотобаза енгиллашиб қолди. Президент ташрифи билан боғлиқ фақат битта сурат тақдим этилади. Россия президенти Путиннинг ташрифини ёритишда ҳам матбуот хизмати ишининг номувофиқлиги яққол намоён бўлди. Яъни, Путиннинг Шреденгер мушуги каби, аввало, Ўзбекистонга қачон учиб келгани маълум бўлмади, ундан сўнг мамлакатдан учиб кетдими ёки йўқ, бу ҳам ёпиқлигича қолди.\nАлламжонов даврида: Президент матбуот хизмати саҳифаларида нафақат ташриф дастурлари ҳақида, балки жамоатчиликни қизиқтирадиган масалалар борасида брифинглар тўғридан-тўғри эфирга узатиларди. Гарчанд аксарият журналистлар матбуот анжуманини маъқул кўришса ва баъзилар буни Алламжоновнинг “калондимоғлиги” билан изоҳлашса ҳам, бир томонлама бўлмас ҳам мулоқот бор эди!\nМатбуот хизмати аввал кузатилмаган шаклда тезкорлик билан сўровларга жавоб бераётган, матбуот котибининг ўзи саволларга, жамоатчилик танқидига бевосита жавоб қайтаришни бошлаган, оғриқли вазиятларга имкон қадар изоҳ бераётган эди. Масалан, Диана Еникееванинг ўлими, мажбурий меҳнат, президент ташрифи учун тезкорлик билан қилинган “сохта иссиқхоналар” каби масалалардаги чиқишлари аввалги матбуот котибларида бўлганми? Ўзбекистон тарихида илк марта ижтимоий тармоқларда президент саҳифалари очилди ва анча фаол ишлай бошлади.\nҲозир: Алламжановсиз матбуот хизмати Ўзбекистон президентининг Францияга ташрифини ёритишдаёқ ўзини намоён қилди. Барча журналистлар ортга қайтарилди, ташриф ҳақида фақат ЎзА ва МТРК хабар бера бошлади, хабар берганда ҳам ўзининг эски, анъанавий усулига қайтди. Тўғридан-тўғри эфирлар ҳам ноаниқ ва тушунарсиз бўлди. Янги администрация эса ушбу маълумотларга эга эмас ёки жонли эфирлар нима мақсадда ва қандай ташкил этилишини етарлича билмайди. Ҳар ҳолда Елисей саройи қоровулини ярим соат кузатиш учун ташкил этилмайди жонли эфирлар. Брифинглар, ижтимоий тармоқ орқали алоқалар тўхтатилди. Айни дамда “Twitter”да инглиз тилида аккаунтлар деярли юритилмаяпти.\nАлламжонов даврида: Матбуот хизмати қошида Президент “гуруҳи” ташкил этилган эди, унда нафақат илк марта аккредитациядан ўтган бир неча журналистлар, балки медиа ахборот ходимлари ва блоггерлар ҳам иштирок эта бошлашди. Президент гуруҳи иштирокчиларининг саволларига жавоб ва изоҳ берадиган экспертлар фаолияти йўлга қўйилган эди.\nҲозир: Президент гуруҳи ишлашдан тўхтади, ЎзА ва МТРК журналистларидан бошқа журналистлар билан алоқалар тўхтатилди, ўзбек ахборот воситалари вакиллари яна хориж матбуоти нашрларига мурожаат қилишни бошлашди. Масалан, Россия президенти Путин ташрифи борасида асосан Кремл фотобазасидан фойдаланилди.\nСўз эркинлигини қўллаб-қувватлаш\nҲозир: ижтимоий тармоқларда муҳим масалалар кўтарилганда, амалдорлар фаолияти танқид қилинганда Facebook ва Youtube нинг мунтазам блокланиши кузатиляпти, бу жамоатчилик билан боғлиқ масалаларни ечишда аввалги консерватив йўл билан, яъни оммавий тақиқ ва блоклашдан фойдаланилаётганини акс эттиради\nЭҳтимол бу ўзгаришлар Алламжоновнинг кетиши билан боғлиқмасдир? Эҳтимол каттароқ сиёсатда ўзгаришлар бўлгандир?\nСиёсатдаги ўзгаришлар ҳақида кейинроқ батафсил ёзамиз…\nНима бўлганда ҳам ҳозирги мавжуд ҳолат президент матбуот хизмати матбуот ишини ташкил этишни тушунмасдан, ҳис этмасдан, шунчаки инерция билан ишлаётганини кўрсатяпти. Президент Шавкат Мирзиёевнинг “Telegram” каналида Польша президентига йўллаган табригида Польша давлати байроғи ўрнига хатолик билан Монако байроғининг қўйилиши, Путин сўзга чиққанда эфирга узатилишида бўлгани каби қўпол хатолар…\nАҳвол шундай давом этса, мамлакат мавқеига сезиларли таъсир кўрсатади. Бугунги кунда Ўзбекистоннинг ахборот майдони танқидга, саволга тўлиб боряпти, матбуот хизмати эса жим.\nПрезидент фаолияти етарлича ёритилмаяпти ва кўп нарса мавҳумлигича қолмоқда. Алламжонов ўрнини ким эгаллаши муҳим эмас, муҳими илғор, матбуотни, сўз эркинлигининг кучини тушунадиган, адекват шахс бўлиши лозим.


Янги марказнинг аҳамияти беқиёс\nФеруза Ўзбекистон Фанлар академиясининг Ядро физикаси институтида Радиация таҳлили маркази очилди. Бу муассаса Украина фан ва технологиялар маркази, АҚШ Энергетика вазирлиги ҳамда Лоуренс Ливермор илмий лабораториясининг молиявий кўмагида ташкил этилди.\nЯдро физикаси институти илмий лаборатория мудири Илҳом Содиқовнинг сўзларига қараганда, марказ геология ва тиббий соҳалардаги муаммоларни ҳал қилиш, янги қазилма бойликларни қидириш, конларда турли таҳлиллар ўтказиш, чегара ва божхоналарда радиактивлик бўйича назорат ўрнатиш ишларини олиб боради.\nИнститутнинг радиация таҳлили лабораторияси мудири Алексей Кистнинг таъкидлашича, расмий очилиш маросими куни-кеча ўтказилган Радиация таҳлили маркази анчадан буён фаолият кўрсатади. Марказ аҳолининг радиацион хавфсизлигини таъминлаш, ҳуқуқ-тартибот ходимлари томонидан ушлаб қолинган радиактив моддалар таркибини ўрганишда иштирок этиб келмоқда.\nИ.Содиқовнинг маълум қилишича, Ўзбекистон уран захиралари жиҳатдан дунёда тўртинчи, уни ишлаб чиқариш бўйича еттинчи ўринда туради. Бу эса мамлакатда радиактив ифлосланиш масаласи долзарблигини билдиради. Марказ бу муаммони ҳам ўрганади. Айни пайтда марказ мутахассислари ер ости сувлари таркибида уран даражаси ва унинг ичимлик сувга таъсирини ўрганиш устида иш олиб бормоқда. Бу ерда мавжуд замонавий ускуналар радиактив ифлосланишни самарали ўрганишга ёрдам беради.\nЯдро физикаси бўйича мутахассис Салоҳиддин Комиловнинг эътирофича, марказнинг ишга туширилиши катта аҳамиятга эга. У ўсма касалликлари юзасидан тадқиқотлар ўтказишда, ёқилғи сифатини оширишда, ядровий усул билан моддаларнинг тузилишини чуқур таҳлил қилишда муҳим ўрин тутади.


ЎзА - Корейс маданияти намойиши\n09.10.2017 16:15 Чоп этиш версияси\nКорейс маданияти намойиши\nАндижонда “Korean Festival – 2017” фестивали тадбирлари бўлиб ўтди.\nЎзбекистон Республикаси ва Корея Республикаси ўртасида дипломатик муносабатлар ўрнатилганининг 25 йиллиги ҳамда корейс миллатига мансуб юртдошларимиз мамлакатимизда яшаётганининг 80 йиллиги муносабати билан ўзбек ва корейс маданияти кунлари доирасида Жанубий Кореянинг мамлакатимиздаги элчихонаси ҳамда Андижон вилояти ҳокимлиги ҳамкорлигида ташкил этилган фестивалда давлат ва жамоат ташкилотлари, миллий маданий марказлар вакиллари, оммавий ахборот воситалари ходимлари, ёшлар иштирок этди.\nФестиваль тадбирлари вилоят қўғирчоқ театрида “Ўзбекистон – Жанубий Корея дўстлиги” мавзусидаги расмлар кўргазмаси билан бошланди. Унда умумтаълим мактаблари ўқувчилари, “Баркамол авлод” болалар марказлари тўгараклари аъзоларининг корейс ва ўзбек миллатининг ўзига хос қадриятлари, анъана ва урф-одатлари, икки халқ турмуш тарзини ифодаловчи асарлари намойиш этилди. Меҳмонлар эътирофига сазовор бўлган энг яхши расмлар муаллифлари Жанубий Кореянинг мамлакатимиздаги элчихонасининг диплом ва эсдалик совғалари билан тақдирланди.\n– Ўзбекистон ва Жанубий Корея ўртасидаги дўстлик ва ҳамкорлик муносабатлари ўзаро юксак ишончга асосланган, – дейди Жанубий Кореянинг мамлакатимиздаги Фавқулодда ва мухтор элчиси Квон Ён У. – Ўзбекистон мустақиллигининг дастлабки йилларида Андижонда автомобилсозлик бўйича бошлаган ҳамкорлигимиз йилдан-йилга мустаҳкамланиб, изчил кенгайиб бормоқда. Бугунги кунда икки давлат ишбилармонлари ҳамкорлигида кўплаб корхоналар самарали фаолият юритмоқда. Ишонаманки, бизнинг дўстона муносабатларимиз бундан буён ҳам шу руҳда давом этади.\nФестиваль доирасида Бобур номидаги вилоят мусиқали драма ва комедия театрида андижонлик ва Жанубий кореялик санъаткорлар иштирокида концерт дастури намойиш этилди. Айниқса, “Last For One B Bou” гуруҳи, “Koryo” ансамбли санъаторлари томонидан ижро этилган милий ва замонавий куй-қўшиқ ва рақслар барчага хушкайфият улашди.\nКорейс киноижодкорлари томонидан суратга олинган “Етти камерадаги мўъжиза” фильми иштирокчиларда катта таассурот қолдирди.\n– Президентимиз раҳнамолигида амалга оширилаётган оқилона сиёсат туфайли Ўзбекистонимизда барча миллат вакилари, хусусан, корейслар ҳам эмин-эркин яшаб, Ватан тараққиёти йўлида сидқидилдан меҳнат қилмоқда, – дейди Андижон вилояти корейс миллий маданий маркази раиси Вячеслав Ким. – Бундай тадбирлар ўзбек ва корейс халқлари ўртасидаги дўстлик ва ҳамкорлик ришталарини янада мустаҳкамлашга хизмат қилади.\nФестиваль доирасида “Қирол тикувчиси”, “Ҳамиша” номли корейс фильмлари намойиш этилди.